Diari Oficial de la Generalitat Valenciana


Sumari del DOGV 319, del 16-12-1985 (1985/805450)

DECRET 172/1985 de 28 d'octubre, del Consell de la Generalitat Valenciana, per la qual s'aproben els Estatuts de la Universitat de València (Estudi General de València).
-------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/10/28/172/dof/vci/html**

### Dades del document

Número de DOGV
:   319

Data del DOGV
:   16-12-1985

Secció del DOGV
:   DISPOSICIONS GENERALS

Número del document
:   1985/805450


Data del document
:   28-10-1985

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Anàlisi jurídica

Decret 172/1985, de 28 d'octubre, del Consell de la Generalitat Valenciana, pel qual són aprovats els estatuts de la Universitat de València (Estudi General de València).  
L'article 12.1 i la disposició transitòria segona de la Llei Orgànica 11/1983, de 25 d'agost, de Reforma Universitària, estableixen el procediment d'elaboració i d'aprovació dels Estatuts de la Universitat, i n'encomana als Consells de Govern de les Comunitats Autònomes l'aprovació.   
Presentat davant la Generalitat Valenciana, amb data 30 de maig de 1985, per la Universitat de València el seu Projecte d'Estatuts, elaborat pel Claustre Universitari Constituent i aprovat per aquest amb data 10 de maig, basant-se en el control de legalitat que estableix l'article 12 de la Llei de Reforma Universitària i, en especial, de concordança amb aquesta Llei i amb totes les disposicions posteriors que l'afecten, sense perjudici de l'informe jurídic dels serveis del mateix Govern de la Generalitat Valenciana, per tal de garantir l'autonomia universitària fent ús de l'article 24 de la Llei Orgànica 3/1980, de 22 d'abril, se sol·licità dictamen facultatiu al Consell d'Estat sobre la legalitat d'aquest Projecte d'Estatuts.   
El Consell, amb data 22 de juliol de 1985, i, per tant, dins el termini de tres mesos previst en la Llei de Reforma Universitària, oït el Consell d'Estat, acordà no aprovar els Estatuts i remetre'ls novament a la Universitat per al seu estudi i modificació en aquells articles afectats pels dictàmens emesos, en la mesura que no s'ajustaven a la legalitat vigent.   
Amb data 7 d'octubre de l'any en curs foren elevats a la Generalitat els acords del Claustre Universitari Constituent adoptats en sessió celebrada el dia 27 de setembre, acords que replegaren o accepten algunes modificacions proposades per Acord del Govern Valencià de 22 de juliol de 1985.   
El Consell estima, d'acord amb el dictamen del Consell d'Estat i dins d'un estricte respecte a l'autonomia universitària, que si hi ha cap interpretació dels preceptes estatutaris que la fuga aplicable dins de la legalitat, no seria preceptiva la modificació d'aquests. Aquest criteri no és extensiu a diversos articles dels Estatuts que estan en contradicció amb el bloc de la legalitat vigent, i en aquests casos el Govern Valencià ha procedit a l'oportuna modificació del text.   
En atenció d'aquest motius, a proposta del Conseller de Cultura, Educació i Ciència i amb la deliberació prèvia del Consell, en la reunió del dia 28 d'octubre de 1985,   
DECRETE:  
Article únic  
Queden aprovats els Estatuts de la Universitat de València (Estudi General de València), d'acord amb el text que acompanya com a Annex aquest Decret.   
DISPOSICIO FINAL  
Aquest Decret entrarà en vigor el dia que es publicarà en el Diari Oficial de la Generalitat Valenciana.   
València, 28 d?octubre de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN  
ANNEX  
ESTATUTS DE LA UNIVERSITAT DE VALENCIA (ESTUDI GENERAL DE VALENCIA)  
PREAMBUL  
A principis del segle XV, els Jurats de València van reunir els Estudis dependents de la Ciutat i de l'Església, però l'any 1416 tornaren a separar-se. La fundació de la Universitat de València havia d'esperar: el 30 d'abril de 1499 apareixien les «Constitucions», redactades a instàncies de Consell del Cap i Casal del Regne de València. La butlla pontifícia del xativí Papa Alexandre VI, de l'any 1501, juntament amb el privilegi reial de Ferran II, datat el 1502, van conduir la inauguració oficial de l'Estudi General de València, equiparat en prerrogatives i distincions a les Universitats de Roma, Bolonya, Salamanca i Lleida, el 13 d'octubre de 1502.   
Quan gairebé cinc segles d'història són passats, i després d'un període de tretze anys d'agitada provisionalitat, sense un text de referència que ajudes a la resolució d'una greu i difícil problemàtica, la Universitat de València es troba en circumstàncies propicies per a una renovació d'estructures que li permeten de desenvolupar les funcions que li són propicies i que la societat li reclama: el conreu de l'esperit crític, la contribució a la lliure circulació de les idees, la participació en l'avenç universal de la ciència, l'increment de nivell cultural de la població..., tot això emmarcat en una acció transformadora de la societat que, alhora que hi estimule objectius de justícia, llibertat i pau, solucione els problemes reals del País Valencià i contribuesca al manteniment de la seua identitat lingüística i cultural.   
Les eleccions del 9 de març de 1984 de representants dels diversos estaments al Claustre Constituent, realitzades en el marc de la Llei de Reforma Universitària, han estat la fita inicial d'un procès que hom endevina llarg i no gens fàcil. La Universitat de València té el repte de respondre a expectatives de divers abast i sols amb l'assoliment de la més àmplia autonomia estarem en condicions de començar a fer-ho.   
Consideren, doncs, com a punt de partida de l'exercici d'aqueixa necessària autonomia, l'aprovació d'aquests,   
TITOL PRELIMINAR  
De la Naturalesa i de les finalitats de la Universitat de València  
Article 1r  
Universitat de València (Estudi General de València) és el nom. que adopta la institució regida per aquests Estatuts, sense perjudici de la validesa oficial, a tots els efectes, de la denominació abreujada Universitat de València.   
Article 2n  
La Universitat de València és una institució de dret públic, amb personalitat jurídica i patrimoni propis, i amb els drets reconeguts per la Constitució i les altres lleis vigents.   
Article 3r  
La Universitat de València, com a servei públic, imparteix els ensenyaments necessaris per a la formació dels estudiant s, la preparació per a l'exercici d'activitats professionals o artístiques i l'obtenció, si escau, dels títols acadèmics corresponents, així com per a la formació permanent del personal propi i del professorat de tots els nivells d'ensenyament. La Universitat de València fomenta la recerca de nou s coneixement s, el desenvolupament científic i tecnològic, i n'avalua els resultats, tant pel que fa a la investigació bàsica com a l'aplicada. Així mateix, amb les garanties de racionalitat i universalitat que li són pròpies, és una institució difusora de cultura al si de la societat. La Universitat de València facilita, estimula i acull les activitats intel·lectuals i critiques en tots els camp de la cultura i del coneixement.   
Article 4t  
La Universitat de València és al servei del desenvolupament intel·lectual i material dels pobles, de la defensa ecològica del medi i de la pau. Les tasques universitàries no han d'ésser mediatitzades per cap mena de poder social, econòmic, polític o religiós.   
Article 5é  
La Universitat de València, vinculada a la realitat històrica, social i econòmica del País Valencià, dedica especial atenció a l'estudi i al desenvolupament de la cultura de la seva nacionalitat, i es projecta activament sobre els problemes valencians mitjançant programes específics de docència, investigació i divulgació, establerts a partir de necessitats concretes.   
Article 6é  
1. Són llengües oficials a la Universitat de València les reconegudes com a oficials en l'Estatut d'Autonomia de la Comunitat Valenciana.   
2. Es objectiu fonamental de la Universitat de València l'assoliment de l'ús normalitzat de la llengua pròpia de la Comunitat Valenciana, ço és, el desenvolupament de totes les funcions sociolingüístiques de una llengua de cultura moderna.   
3. Les llengües oficials a la Universitat de València són vehicle d'expressió normal de qualsevol òrgan universitari de govern i representació, així com de la docència i de les activitats acadèmiques, administratives i culturals.   
Article 7é  
La Universitat de València disposa d'autonomia docent, investigadora, administrativa i financera, d'acord amb allò que és establert en les lleis vigents i en la forma que la desenvolupen aquests Estatuts:   
Com a Institució Pública, la llengua pròpia de la Universitat de València és la llengua pròpia de la Comunitat Valenciana. Als efectes d'aquests Estatuts, hom admet com a denominacions seues tant l'acadèmica, llengua catalana, com la recollida en l'Estatut d'Autonomia, valencià.   
Article 8é  
La Universitat de València estableix lliurement els camp de l'ensenyament i la investigació que desitja conrear; elabora i desenvolupa els respectius plans d'estudis i de formació, d'investigació i d'extensió universitàries, així com determina l'admissió i les formes d'avaluació i decideix els criteris didàctics a aplicar en els diferents ensenyaments. En qualsevol cas, la Universitat de València garanteix la llibertat acadèmica, la qual es manifesta en les llibertats de càtedra, d'investigació i d'estudi.   
Article 9é  
Per complir degudament la missió social que li pertoca, la Universitat de València facilita l'accés i la permanència als estudis universitaris mitjançant la promoció d'una política assistencial àmplia, en col·laboració amb les entitats públiques i privades que contribuesquen al seu sosteniment.   
Article 10  
La Universitat de València estableix relacions de cooperació amb d'altres universitats i institucions científiques i culturals, i estimula la seua participació en els plans públics d'investigació. En especial, podrà coordinar el seu treball amb el de les altres universitats valencianes i cerca la cooperació amb les de la resta de l'àrea lingüística catalana.   
Així mateix, pot establir acords amb entitats públiques i privades, sense perjudici de la garantia que, respecte a la titularitat dels resultats de la recerca, estableixen aquests Estatuts.   
Article 11  
1. Són drets dels membres de la comunitat universitària, a més dels reconeguts en les lleis i en d'altres articles d'aquests Estatuts, els següents:   
a) La no discriminació per raons de sexe, naixement, llengua, opció sexual o ideologia.   
b) L'exercici de la lliure expressió.   
c) La constitució i la integració en associacions, sindicats i altres organitzacions, i la realització de les activitats corresponents.   
d) La participació en els òrgans de govern, de representació i de gestió, d'acord amb allò que estableixen aquests Estatuts.   
e) La promoció i realització d'activitats culturals, esportives i recreatives.   
f) La utilització adequada de les instal·lacions, béns i recursos de la Universitat de València.   
2. Són deures dels membres de la comunitat universitària, a més dels prevists en les lleis i en d'altres articles d'aquests Estatuts, els següents:   
a) Contribuir a la millora de les finalitats i al funcionament de la Universitat de València com a servei públic.   
b) Potenciar el prestigi de la Universitat de València i la seua vinculació a la societat.   
c) Complir els Estatuts de la Universitat de València, les disposicions que els desenvolupen i els acords i les resolucions dels òrgans de govern.   
d) Respectar i conservar el patrimoni de la Universitat de València.   
Article 12  
1. L'emblema de la Universitat de València és format per:   
a) Un fons delimitat per dos cercles blancs concèntrics el radis dels quals guarden la proporció 1:1'25.   
b) La llegenda: ALEXANDER PP VI VALENTINVS FERDINAND DEI GRA REX ARAGONVM, escrita en lletres capitals romanes de color negra sobre la corona circular resultant al fons i iniciada al segment comú dels sectors superiors esquerre i dret.   
c) La disposició que segueix, al cercle interior:   
1 Al centre del semicercle superior, l'escut amb armes reials de la ciutat de València, en losange: d'or quatre pals de gules. Timbrat de corona.   
2 Ocupant el sector inferior esquerre, l'escut del Papa Alexandre VI, apuntat i partit: primer (Borja), d'or un bou de gules terrassat de sinople, en tot bordura de gules carregada amb vuit feixos de palla en or. Segon (Oms), faixat d'or i sable de sis peces. Timbrat de tiara papal.  
3 Ocupant el sector inferior dret, l'escut del Rei Ferran II el Catòlic, apuntat i quarterat: primer i quart, requarterats de Castella i Lleó, ço és, de gules un castell d'or i d'argent un lleó rampant de gules coronat d'or. Segon i tercer, partits de Catalunya-Aragó i Aragó-Sicília, ço és, d'or quatre pals de gules, i quarterat en satuor, 1r i 4t d'or quatre pals de gules i 2n i 3r d'argent una àguila de sable. Abaixat d'argent, una magrana oberta de gules, tijada i fullada de sinople (Granada). Timbrat de corona reial oberta.   
2. El segell de la Universitat de València reprodueix el seu emblema, però amb la llegenda UNIVERSITAT DE VALENCIA, escrita en lletres capitals romanes, i ocupant la paraula UNIVERSITAT la meitat superior de la corona circular, i DE VALENCIA, la meitat inferior.   
3. La medalla, que a efectes honorífics té instituïda la Universitat de València, és circular i de bronze.   
L'anvers és format per:   
a) Dos cercles concèntrics, els radis dels quals guarden la proporció 1:1'25.   
b) La llegenda: ALEXANDER PP VI VALENTINVS FERDINANDVS DEI GRA REX ARAGONVM, escrita en lletres capitals romanes, sobre la corona circular resultant, i iniciada al segment comú dels sectors superiors esquerre i dret.   
c) La disposició que segueix, al cercle interior:   
1. A l'esquerra, l'escut del Papa Alexandre VI, gaiat a la punta i timbrat de tiara papal.   
2. Al centre i a la part de baix, l'escut amb armes reials de la ciutat de València, en losange i timbrat de corona.   
3. Sobre la corona timbre de l'escut de València, i copant el sector central superior, la imatge de la Maternitat Divina de la Verge Maria.   
4. A la dreta, l'escut del Rei Ferran II el Catòlic, gaiat a la punta i timbrat de corona reial oberta.   
En el revers, duu una imatge del claustre de l'edifici del carrer de la Nau, a la ciutat de València, seu històrica de la Universitat de València.   
4. L'emblema, el segell i la medalla de la Universitat de València són propietat d'aquesta, la qual es reserva el dret d'impedir-ne l'ús indegut.   
Article 13  
1. Les denominacions oficials dels Departaments, Centres i Serveis de la Universitat de València s'escriuran en la llengua pròpia d'aquesta.   
2. Els segells dels Departaments, Centres i Serveis de la Universitat de València han d'ésser iguals al segell d'aquesta, llevat de la llegenda, car la de UNIVERSITAT DE VALENCIA ha d'ésser acompanyada de la denominació respectiva.   
TITOL PRIMER  
De l'Estructura de la Universitat de València  
Article 14  
La Universitat de València s'organitza, segons les seues finalitats, en Departaments, Facultats, Escoles Tècniques Superiors, Escoles Universitàries, Col·legis Universitaris, Instituts Universitaris, Col·legis Majors i tots aquells altres Centres i Serveis necessaris per al compliment de les seues funcions.   
CAPITOL PRIMER  
Dels Departaments  
Article 15  
Els Departaments són les entitats universitàries que s'encarreguen d'organitzar i desenvolupar la investigació, els ensenyaments i les altres activitats universitàries referents a una àrea de coneixement o conjunt d'àrees l'afinitat o relació de les quals en justifique l'agrupament orgànic des d'un punt de mira científic i amb criteris d'eficàcia.   
A la Universitat de València no podrà existir més d'un Departament per àrea de coneixement. La Universitat de València podrà promoure la creació de noves àrees de coneixement només a l'efecte de constitució de Departaments.   
Article 16  
Els Departaments imparteixen les disciplines pertanyents als plans d'estudis en un o més Centres, els continguts dels quals siguen propis de l?àrea o àrees de coneixements del Departament. En cas de disciplines que puguen ser considerades pròpies d?àrees de diversos Departaments, la Junta de Govern, previ informe del Centre o Centres i dels Departaments interessats, determinarà a quin dels Departaments correspon la responsabilitat docent.   
Cada Departament es trobarà adscrit, als efectes prevists en aquests Estatuts, a aquell Centre on tinga una major activitat docent.   
Article 17  
La creació, adscripció a Centre, modificació o supressió de Departaments és competència de la Junta de Govern i requereix l informe favorable del Consell Social, en cas que els esmentats actes suposen un augment de les despeses. La Junta de Govern, una vegada rebuda la proposta, demanarà un informe al Centre o Centres afectats, així com als Departaments que s'hi troben adscrits. Així mateix, obrirà al respecte un període d'un mes d'informació en la comunitat universitària. La Junta de Govern sol·licitarà un informe del Gerent, previ estudi de la Comissió Econòmica, sobre els aspectes econòmics i administratius.   
Article 18  
La proposta de creació o modificació de Departaments ha d'ésser acompanyada d'una Memòria que faça referència almenys als aspectes següents:   
a) Denominació.   
b) Area o àrees de coneixement i ensenyaments a impartir.   
c) Adscripció a Centre.   
d) Línies d'investigació.   
e) Mitjans personals.   
f) Mitjans materials i financers.   
En la proposta de supressió, caldrà especificar la situació futura del seu personal, dels mitjans materials adscrits i, si escau, de les obligacions docents.   
Article 19  
Les condicions mínimes per a la creació i la permanència d'un Departament són:   
a) Disposar d'un nombre de Catedràtics i Professors Titulars no inferior a 12.ªmb dedicació a temps complot. A l'efecte del còmput de l'esmentat mínim., dues dedicacions a temps parcial es consideren equivalents a una dedicació a temps complot. En qualsevol cas, cada Departament ha de comptar almenys amb cinc Catedràtics o Professors Titulars amb dedicació a temps complot.   
b) Que els professors del Departament assumesquen les responsabilitats docents de les disciplines pròpies de l'àrea o àrees de coneixement corresponents.   
c) Que cadascun dels seus professors es trobe adscrit almenys a una línia d'investigació, sense perjudici de les excepcions que puguen derivar-se de l'aplicació d'aquests Estatuts.   
Quan un Departament constituït quede per sota dels mínims esmentats durant un període de tres anys la Junta de Govern, oïts els afectats, decidirà la seua fusió amb un o uns altres Departaments.   
Article 20  
Són funcions dels Departaments:   
a) Proposar a la Junta de Govern la creació o modificació de plans d'estudis.   
b) Organitzar i programar la docència de cada curs acadèmic, tot desenvolupant les ensenyances pròpies de la seua àrea o àrees de coneixement, d'acord amb el Centre o Centres on s'imparteixen.   
c) Formular i desenvolupar els projectes d'investigació que jutge pertinents.   
d) Fomentar i coordinar la formació docent i l'activitat investigadora de llurs membres.   
e) Organitzar i desenvolupar els estudis de doctorat i els cursos d'especialització en l'àrea o àrees de coneixement de la seua competència, així com coordinar la direcció i l'elaboració de tesis doctorals.   
f) Administrar la seua assignació pressupostària.   
g) Dur a terme les activitats de col·laboració de la Universitat de València amb organismes públics o privats en tot allò que efecte el Departament.   
h) Qualssevulla altres que puguen atribuir-los aquests Estatuts i altres disposicions vigents.   
Article 21  
Els Departaments elaboraran una Memòria anual de les activitats docents i investigadores realitzades. Aquesta Memòria, previ informe relatiu als aspectes docents per part dels Degans o Directors dels Centres en què el Departament impartesca ensenyaments, serà tramesa al Rector i al Consell Social, als efectes oportuns.   
Article 22  
Cada Departament podrà organitzar-se en Unitats Docents, d'acord amb criteris de funcionalitat per a la millor realització de les seues tasques docents. Al davant de cada Unitat Docent hi haurà un coordinador elegit pel Consell del Departament.   
Article 23  
1. Quan un Departament tinga responsabilitats docents en Centres diferents al qual és adscrit, dispersos geogràficament, i el compliment d'aquestes exigesca la presència de quatre o més professors en cada Centre, elevarà a la Junta de Govern, per a la seua aprovació i previ acord del Consell del Departament, la proposta de creació que les corresponents Seccions Departamentals de Centre, les quals quedaran adscrites a cadascun dels al·ludits Centres.   
2. Els membres del personal docent i investigador d'un Departament que realitzen llur docència en dos o més Centres als quals es troben adscrits, respectivament, el Departament i les corresponents Seccions Departamentals, hauran d'optar per un d'aquests Centres a l'efecte de llur participació en els òrgans de Centre i d'Universitat.   
3. Cada Secció Departamental de Centre serà dirigida per un Catedràtic o Professor Titular que hi exercesca la docència. Les seues competències i responsabilitats i les pròpies de la Secció seran fixades en el Reglament de Règim Intern del Departament.   
Article 24  
En cada Departament, s'hi han de constituir els següents òrgans: Consell, Junta Permanent i Director.   
Article 25  
1. El Consell del Departament és l?òrgan màxim de representació i decisió del Departament. Es integrat:   
a) Pel personal docent i investigador del Departament.   
b) Per un nombre d'estudiants igual a la meitat del total de membres de l'apartat a) en representació, respectivament, dels estudiants que cursen les assignatures dels diferents cicles i Centres impartides pel Departament.   
c) Per un nombre de membres del personal d'administració i serveis del Departament que siga el més proper possible, per defecte, a la sisena part del total de membres de l'apartat a).   
2. El Consell del Departament ha d'ésser renovat cada tres anys, llevat dels representants dels estudiants, el mandat dels quals serà anual. Les vacants que s'hi produesquen en aquest període seran cobertes pel temps que reste.   
Article 26  
Són competències del Consell del Departament:   
a) Elaborar, aprovar i modificar el projecte de Reglament de Règim Intern del Departament.   
b) Elegir el Director i els altres membres de la Junta Permanent del Departament.   
c) Elegir, si escau, els representants del Departament en Comissions del Centre o de la Universitat.   
d) Aprovar, si escau, les Unitats Docents del Departament i elegir-ne els coordinadors.   
e) Aprovar, si escau, la proposta de les Seccions Departamentals de Centre i elegir-ne el Directors.   
f) Exigir responsabilitats als càrrecs o representants que elegesca i, si escau, revocar-los.   
g) Elaborar i aprovar el plà d'actuació docent i investigadora del Departament i la distribució de la assignació pressupostària corresponent.   
h)Atribuir periòdicament a cada professor les responsabilitats docents que li corresponguen.   
i) Formular la petició a la Universitat dels mitjans personals i materials necessàris per a l'execució del plà d'actuació docent i investigadora.   
j) Elaborar la Memòria anual del Departament.   
k) Dirimir els conflictes que puguen produir-se al si del Departament, sense perjudici d'ulteriors recursos.   
l) Nomenar les comissions representatives internes del Departament que considere necessàries perquè l'assistesquen per al millor compliment de les competències anteriors.   
m) Totes aquelles que li reserven aquests Estatuts.   
S'exigirà, en qualsevol cas, per a l'aprovació del que s'estableix als apartats a) i g), el vot favorable de la majoria absoluta del Consell del Departament.   
El Consell del Departament es reunirà almenys quatre vegades a l'any, segons les normes de convocatòria fixades en el Reglament de Règim Intern del Departament.   
Article 27  
La Junta Permanent és l?òrgan encarregat de la gestió ordinària del Departament i és integrada pel Director que la presideix, i pels representants del personal docent i investigador, dels estudiants i del personal d'administració i serveis elegits a l'efecte pel Consell del Departament. El Director designa el Secretari del Departament entre els membres de la Junta Permanent.   
La Junta Permanent es reunirà almenys una vegada al mes, segons les normes de convocatòria fixades en el Reglament de Règim Intern del Departament.   
La Junta Permanent es renovarà durant el mes posterior a cada elecció de Director del Departament.   
Article 28  
El Director del Departament és elegit pel Consell del Departament i nomenat pel Rector. Per a ser candidat són necessàries les següents condicions:   
a) Ser Catedràtic o, si escau, Professor Titular membre del Departament, amb el títol de Doctor.   
b) No haver estat revocat com a Director durant el sis mesos anteriors a l'elecció.   
c) Ser presentat com candidat per un 20% dels membres del Consell del Departament.   
El compliment d'aquests requisits serà verificat pel Consell del Departament. Resultarà elegit en primera volta el candidat que obtinga un nombre de vots superior a la meitat del nombre de membres del Consell del Departament, i en segona volta el qui obtinga la majoria simple.   
La durada del càrrec de Director és de tres anys, amb una única possibilitat de reelecció consecutiva.   
Article 29  
Són competències del Director del Departament:   
a) Exercir la representació del Departament.   
b) Coordinar i supervisar la docència, la investigació i l'administració i els serveis del Departament, tot executant i fent complir els acords del Consell.   
c) Dirigir, assistit per la Junta Permanent, la gestió ordinària del Departament.   
d) Convocar el Consell del Departament quan ho considere convenient i sempre que ho sol·liciten, si més no, un 20% dels seu s membres.   
e) Representar la Universitat de València, per delegació expressa del Rector, en qualsevol mena d'actes jurídics que afecten les activitats del Departament.   
f) En general, totes aquelles competències de l'article 20è d'aquests Estatuts, tret de les expresament reservades al Consell o a la Junta Permanent.   
Article 30  
En el termini de sis mesos a partir de la data de constitució d'un Departament, aquest presentarà a la Junta de Govern per a la seua aprovació un projecte de Reglament de Règim Intern. Transcorregut aquest termini sense la presentació de l'esmentat projecte, la Junta de Govern procedirà a establir un reglament provisional de règim intern del Departament.   
En qualsevol cas, en el Reglament de Règim Intern del Departament ha de constar-hi:   
a) El règim de votacions i la normativa per a l'elecció i revocació del Director i d'altres membres elegits.   
b) La composició, competències i normes de funcionament de la Junta Permanent.   
c) El règim de majories per a la presa d'acords.   
d) Les normes per a la distribució de les activitats docents, d'acords amb criteris objectius.   
e) En general, tot allò que faça referència al funcionament intern del Departament i que no siga previst en aquests Estatuts.   
Article 31  
A petició del Consell d'un Departament, la Junta de Govern podrà autoritzar l'adscripció temporal al Departament d'un màxim de dos professors pertanyents a un o uns altres Departaments. En tot cas, seran necessaris els informes favorables dels Consells dels Departaments afectats. La durada màxima d'aquestes adscripcions serà de dos anys, renovables, sempre que es complesquen els requisits d'aquest article i es compte amb l'acceptació dels professors interessats. Aquestes adscripcions no podran utilitzar-se en el còmput previst a l'article 19 d'aquests Estatuts.   
Article 32  
Sense perjudici del mínim exigit en l'apartat a) de l'article 19 i a l'efecte d'obtenir el màxim rendiment dels recursos docents i investigadors, podran constituir-se Departaments Interuniversitaris mitjançant convenis entre la Universitat de València i d'altres universitats. En aquests casos, el Reglament de Règim Intern del Departament ha de figurar en el conveni, que ha de ser aprovat per la Junta de Govern de la Universitat de València.   
CAPITOL SEGON  
De les Facultats, Escoles Tècniques Superiors, Escoles Universitàries i Col·legis Universitaris.  
Secció Primera  
De les Facultats, Escoles Tècniques Superiors, Escoles Universitàries i Col·legis Universitaris propis  
Article 33  
Les Facultats, Escoles Tècniques Superiors, Escoles Universitàries i Col·legis Universitaris són els Centres encarregats de la gestió administrativa i de l'organització dels ensenyaments universitaris conduents a l'obtenció de títols acadèmics, així com de la difusió de la cultura, per a la qual cosa han de comptar amb els mitjans i l'organització adequats.   
Article 34  
Les Facultats i Escoles Tècniques Superiors organitzen estudis de primer i segon cicle. Les Escoles Universitàries organitzen estudis de primer cicle conduents a l'obtenció del títol de Diplomat, Arquitecte Tècnic o Enginyer Tècnic, segons corresponga. Els Col·legis Universitaris organitzen estudis de primer cicle.   
Article 35  
A instàncies del Consell Social, d'un o diversos Centres o Departaments o per decisió pròpia, la Junta de Govern iniciarà l'expedient de creació, modificació o supressió d'una Facultat, Estola Tècnica Superior, Estola Universitària o Col·legi Universitari. En tot cas, l'expedient ha d'ésser sotmès a informació de la comunitat universitària durant tres mesos.   
Finalitzat aquest període, la Junta de Govern sotmetrà a la consideració del Claustre la seua proposta que, en cas d'ésser aprovada, serà sotmesa al Consell Social per tal que, en cas d'aprovar-la, l'eleve a la Generalitat, previ informe del Consell d'Universitats.   
Article 36  
En l'expedient previst en l'article anterior, hi ha de figurar necessàriament, en cas de creació o modificació d'un Centre, la següent documentació:   
a) Justificació científica, cultural i social de la necessitat d'existència del Centre i la seua denominació.   
b) Proposta de modificació o creació de nous plans d'estudis i, si escau, de les titulacions corresponents a mitjà i llarg termini   
c) Repercussió en l'estructura i càrrega docent dels Departaments i previsió de noves línies d'investigació.   
d) Previsió de les necessitats de personal i de mitjans materials i recursos financers.   
e) Perspectives quant al nombre estimat d'estudiants.   
f) Possibles repercussions en d?altres centres universitaris.   
g) Normes provisionals de funcionament i període màxim de llur vigència fins a la total adequació a aquests Estatuts.   
Article 37  
Són funcions d'aquests Centres:   
a) Elaborar les propostes de plans d'estudis que conduesquen a l'obtenció de les diverses titulacions.   
b) Procedir a l'organització material de la docència i a la seua coordinació i supervisió d'acord amb els plans d'estudis.   
c) Aplicar les directrius de la Universitat de València sobre normalització lingüística.   
d) Promoure activitats culturals i d'extenció universitària.  
e) Servir de via de participació en el govern de la Universitat de València. A aquest efecte, el personal del Departament o Seccions Departamentals adscrites al Centre és considerat personal del Centre.   
f) Facilitar els mitjans materials necessaris per a la formació  
del personal vinculat al Centre.  
g) Dur a terme les activitats de col·laboració de la Universitat de València amb organismes públics o privats en tot allò que efecte el Centre.  
h) Administrar l'assignació pressupostària del Centre i controlar els seus propis serveis.  
i) Realitzar la gestió administrativa necessària perquè les anteriors funcions puguen portar-se a terme.  
j) Qualsevol altres que els puguen atribuir aquests Estatuts i altres disposicions vigents.  
Article 38  
Els Centres elaboraran anualment una Memòria d'activitats que serà tramesa al Rector i al Consell Social, als efectes oportuns.   
Article 39  
En cada Centre s'han de constituir almenys els següents òrgans: Junta i Degà o Director.  
Article 40  
1. La Junta del Centre és l?òrgan màxim de representació, decisió i control del Centre. Es composta pel Degà o Director, que la presideix, i per un conjunt d'altres membres repartits segons els següents percentatges:  
a) El 60% per al personal docent i investigador del Centre. En formaran part els Directors dels Departaments i de les Seccions Departamentals adscrites al Centre, i la resta d'aquest 60% es trobarà formada pels representants del personal docent i investigador, funcionari i no-funcionari, del Centre, descomptant-ne d'antuvi els Directors de Departament i de Secció Departamental. A aquest efecte, el personal docent i investigador que exercesca tota la seua docència en el Centre, encara que no pertanga a cap Departament i Secció Departamental adscrita a aquest, és considerat personal del Centre.  
b) El 30% per als estudiants del Centre.  
c) El 10% per al personal d'administració i serveis del Centre.  
Els Vice-degans o Vice-directors, el Secretari del Centre, que ho és també de la Junta, i el Vice-secretari, si n'hi ha, formen part de la Junta amb veu però sense vot, excepte si són Directors de Secció  
Departamental adscrita al Centre, o que tinguen la condició de representants en la Junta. Igualment, l'Administrador del Centre forma part de la Junta amb veu però sense vot, llevat que tinga la condició de representant en la Junta.  
2. La Junta del Centre ha d'ésser renovada totalment cada tres anys, llevat dels representants dels estudiants, el mandat dels quals serà anual. Les vacants que s'hi produesquen en aquest període seran cobertes pel temps que reste.   
Article 41  
Són funcions de la Junta del Centre:  
a) Elegir el Degà o Director.  
b) Aprovar el projecte de Reglament de Règim Intern del Centre.  
c) Aprovar la gestió del Director o Degà, si escau, formular una moció de censura l'aprovació de la qual implicarà el seu cessament.  
d) Exigir responsabilitats als representants que elegesca i, si escau, revocar-los.  
e) Formular les necessitats econòmiques i aprovar la distribució de l'assignació pressupostària del Centre.  
f) Elaborar els plans d'estudis.  
g) Formular les peticions del personal necessari per tal de dur a terme el pla docent i l'administració i els serveis del Centre.  
h) Formular, anualment i abans del començament del curs acadèmic, el pla docent del Centre en el marc de cada pla d'estudis.  
i) Aprovar la Memòria anual d'activitats.  
j) Resoldre els conflictes que es puguen produir al si del Centre.   
k) Organitzar els serveis del Centre d'acord amb les directrius de l'organigrama general.   
l) Proposar la creació de títols i diplomes propis de la Universitat de València.   
m) Ordenar els ensenyament s i les activitats complementàries exigides per a l'obtenció de títols.   
n) Proposar la concessió de premis i honors.   
O) Totes aquelles que li reserven aquests Estatuts.   
Article 42  
El Degà o Director del Centre és elegit per la Junta del Centre i nomenat pel Rector. Per a ser candidat són necessàries les següents condicions:   
a) Ser Catedràtic o Professor Titular del Centre.   
b) Ser presentat com a tal candidat per un 10% dels membres de la Junta del Centre.   
El compliment d'aquests requisits serà verificat per la Junta del Centre. Resultarà elegit en primera volta el candidat que obtinga un nombre de vots superior a la meitat del nombre de membres de la Junta del Centre, i en segona volta el qui obtinga la majoria simple.   
La durada del seu mandat és de tres anys, amb una única possibilitat de reelecció consecutiva.   
Article 43  
El Degà o Director del Centre, assistit per l'Equip Deganal o de Direcció, és el responsable de la direcció i de la gestió del Centre i té les següents funcions:   
a) Exercir la representació del Centre.   
b) Convocar la Junta del Centre.   
c) Executar els acords de la Junta del Centre.   
d) Supervisar el funcionament dels serveis del Centre.   
e) Dirigir la gestió ordinària del Centre.   
f) Proposar a la Junta del Centre quantes iniciatives considere pertinents.   
g) Proposar, oïda la Junta del Centre, la iniciació d'expedient disciplinari sobre qualsevol membre del Centre.   
h) En general, totes aquelles competències derivades de l'article 37 d'aquests Estatuts, tret de les expressament reservades a la Junta de Centre.   
Article 44  
El Degà o Director designa, entre els membres del Centre, Vicedegans o Vice-directors, així com un Secretari i, si escau, un Vicesecretari, que han d'ésser nomenats pel Rector. Tots aquests integren l'Equip Deganal o de Direcció del Centre.   
Finalitzat el període de temps per al qual fou nomenat el Degà o Director, o en cas del seu cessament o revocació, tots els càrrecs designats per ell quedaran a disposició del Degà o Director en funcions.   
Article 45  
Al front dels serveis económico-administratius de cada Centre hi ha un Administrador que, sota la dependència funcional del Degà o Director, executa les decisions dels òrgans del Centre en matèria de la seua competència i té la responsabilitat del funcionament dels esmentats serveis.   
Article 46  
En el Reglament de Règim Intern del Centre, hi ha de constar almenys:   
a) L'establiment del nombre total de membres de la Junta del Centre, de manera que el nombre de Directors de Departaments i de Seccions Departamentals adscrites al Centre no ultrapasse el 15% del total de membres de la Junta del Centre.   
b) El règim, normes i periodicitat de convocatòries de la Junta del Centre.   
c) La regulació de les relacions, les competències i la distribució dels recursos compartits entre el Centre i els Departaments i Seccions Departamentals adscrites al Centre.   
d) La normativa de votacions i el règim de majories per a la presa d'acords.   
e) Els percentatges mínims necessaris per a incloure punts en l'ordre del dia i per a peticions de convocatòria de Junta.   
f) Les normes per a la creació i funcionament de Comissions del Centre.   
g) La normativa d'elecció de Degà o Director i les previsions en cas de cessament o de revocació.   
h) La normativa de les mocions de censura, d'acord amb el procediment previst a l'article 103 d'aquests Estatuts.   
i) En general, totes aquelles qüestions relatives al funcionament i organització del Centre.   
Secció Segona  
De les Escoles i Col·legis Universitaris adscrits  
Article 47  
Per a l'adscripció d'una Estola o Col·legi Universitari a la Universitat de València, l'entitat o entitats titulars hauran de presentar:   
a) Una Memòria justificativa de la proposta d'adscripció que s'ajustarà, en allò que li siga aplicable, a l'article 36 d'aquests Estatuts, en la qual, en tot cas, hauran de figurar els projectes de pressupost del Centre, amb els recursos prevists per al seu funcionament i, en especial, les quantitats a satisfer pels estudiants.   
b) La plantilla de personal docent i investigador, acompanyada dels corresponents curricula acadèmics i professionals.   
c) Un projecte de conveni en què es fixaran les bases de relació i col·laboració entre la Universitat de València i l'entitat o entitats promotores, i el període de la seua vigencia.   
El reconeixement d'un Centre com a adscrit a la Universitat de València requereix successivament:   
1) L'informe favorable de la Junta de Govern.   
2) L'aprovació del Claustre.   
3) L'aprovació, si escau, de la Generalitat Valenciana.   
4) La signatura del conveni, que formalitza l'adscripció.   
5) La inscripció en el Registre de Centres Adscrits a la Universitat de València.   
L'adscripció no pressuposa subvencions econòmiques per part de la Universitat de València.   
Article 48  
El Director i el Subdirector d'un Centre adscrit és nomenat pel Rector, a proposta de l'entitat titular del Centre, entre els Catedràtics o Professors Titulars en actiu de la Universitat de València, oïda la Junta de Govern.   
Article 49  
Anualment, cada Centre adscrit elevarà a la Junta de Govern l'estructura i composició del quadre del seu personal docent, així com la sol·licitud de noves Veniae Docendi, i serà preceptiu per a concedir-les l'informe dels corresponents Departaments. El personal docent i investigador dels Centres adscrits se sotmetrà als procediments d'avaluació i control, i a les incompatibilitats previstes en aquests Estatuts per al personal docent i investigador de la Universitat de València.   
Article 50  
Els Centres adscrits es regiran, en allò que els siga aplicable, pel que disposen aquests Estatuts quant a òrgans de govern i representació, i règim acadèmic.   
Article 51  
Per tal de garantir l'homologació dels plans d'estudis dels Centres adscrits, aquells hauran d'ésser aprovats per la Junta de Govern.   
CAPITOL TERCER  
Dels Instituts Universitaris  
Article 52  
1. Els Instituts Universitaris són Centres fonamentalment destinats a la investigació científica i tècnica i a la creació artística, que poden també realitzar activitats docents referides a ensenyaments especialitzats o a cursos de doctorat i proporcionar assessorament tècnic en l'àmbit de llur competència.   
2. L'activitat docent i investigadora dels Instituts és dirigida a investigar els problemes i a elevar el nivell científic, cultural o artístic de la societat i, en particular del País Valencià. Podrà ser realitzada per decisió de l'Institut, amb càrrec als seus propis mitjans, o en virtud de contractes establerts amb entitats públiques o privades, o amb persones físiques.   
Article 53  
Els Instituts Universitaris poden ésser:  
a) Propis de la Universitat de València.  
b) De caràcter interuniversitari.  
c) Concertats amb institucions públiques o privades.  
d) Adscrits.   
L'àmbit d'actuació d'un Institut no pot coincidir amb el d'un Departament.   
Article 54  
A instàncies del Consell Social, d'un o diversos membres del personal docent i investigador de la Universitat de València, la Junta de Govern iniciarà el procediment de creació d'un Institut Universitari. L'expedient corresponent ha d'ésser sotmès a informació de la comunitat universitari a durant un mes i es sol·licitarà, si escau, l'opinió d?entitats científiques i culturals extrauniversitàries. Durant el període d'informació poden exposar llur opinió, tant els membres de la comunitat universitària com els Departaments i d'altres Institucions Universitàries.   
Finalitzada aquesta fase, s'obrirà un termini de temps de dos mesos per tal que els promotors puguen presentar un escrit de respostes a les observacions rebudes. Una vegada finalitzat el termini anterior la Junta de Govern elevarà al Consell Social l'expedient complot, amb el corresponent informe de la Junta de Govern, el qual expedient, una vegada aprovat -i amb l'informe previ del Consell d'Universitats-, serà elevat a la Generalitat.   
Article 55  
En la proposta presentada per a la creació d'un Institut, hi ha de figurar necessàriament la següent documentació.   
a) Denominació i fins de l'Institut.   
b) Justificació de la seua existència en la Universitat de València   
c) Programa d'activitats a mitjà i llarg termini.   
d) Necessitats materials i económico-financeres per al seu funcionament.   
e) Personal docent i investigador permanent, i règim de dedicació.   
f) Personal d'administració i serveis permanent, i règim de dedicació.   
g) Projecte de Reglament de Règim Intern.   
Article 56  
En el cas d'un projecte de creació d'un Institut Interuniversitari se seguirà el procediment indicat als articles 54 i 55, acompanyat del corresponent conveni entre les universitats interessades. En l'esmentat conveni haurà de figurar la ubicació de l'Institut, el seu règim de finançament i el règim de col·laboració i intercanvi entre el seu personal.   
Article 57  
Mitjançant un conveni amb institucions públiques o privades i seguint el procediment descrit en els articles 54 i 55, la Junta de Govern podrà iniciar expedient de creació d'Instituts Universitaris de caràcter concertat. En tot cas, en la proposta de creació haurà de constar de forma expressa la situació administrativa o laboral i el règim de dedicació del personal vinculat a l'Institut, i un projecte de pressupost amb la indicació del repartiment de la càrrega econòmica necessària per a la seua creació i funcionament, així com dels possibles beneficis entre la Universitat de València i la institució o institucions corresponents.   
Article 58  
Mitjançant un conveni i seguint el procediment descrit als articles 54 i 55, poden adscriure's a la Universitat de València com a Instituts Universitaris, institucions o centres d'investigació o creació artística de caràcter públic o privat. Aquesta adscripció no pressuposa subvencions econòmiques per part de la Universitat de València.   
Article 59  
La supressió d'un Institut Universitari haurà de ser proposada per la Junta de Govern al Consell Social. En la proposta, hi haurà de figurar necessàriament un informe de l'Institut afectat i la justificació documental de les raons adduïdes per a la dissolució, així com la proposta de nova adscripció del personal i dels mitjans de l'Institut a extingir.   
Article 60  
Els òrgans de govern dels Instituts Universitaris han d'ésser almenys els següents: Consell de Direcció i Director. A l'efecte de llur composició i funcions, hom observarà, en allò que els siga aplicable els articles 25 a 29 i, subsidiàriament, els articles 40 a 43.   
Hom podrà constituir un Patronal presidit pel Rector o per la persona en qui delegue.   
Article 61  
Tots els Instituts elaboraran anualment una Memòria d'activitats que trametran, perquè en prenguen coneixement, l'avaluen i la difonguen, al Rector i al Consell Social i, si escau, a les institucions col·laboradores. També en trametran un exemplar als Departaments i Centres afectats, perquè en prenguen coneixement.   
Article 62  
En el Reglament de Règim Intern dels Instituts, hi ha de figurar almenys:   
a) La composició i les funcions de llurs òrgans de govern.   
b) La normativa d'elecció del Director, que ha d'ésser elegit pel Consell, i la previsió del seu cessament o revocació. Per als Instituts propis, interuniversitaris i adscrits, el Director ha d'ésser un professor universitari amb dedicació a temps complot.   
Per als Instituts concertats, si el Director és un professor universitari, haurà de tenir dedicació a temps complot.   
c) El règim de llur personal docent i investigador.   
d) La regulació de llurs relacions amb els Departaments, Centres i Serveis de la Universitat de València.   
El Reglament de Règim Intern o la seua possible modificació ha de ser aprovat per la Junta de Govern i pel Consell Social.   
Article 63  
El personal d'un Institut Universitari hi pot estar vinculat en règim d'exclusivitat o no, mitjançant contracte temporal, comissió de serveis o, en el cas del personal de la Universitat de València, dedicació autoritzada pel Rector, tot això d'acord amb la legislació vigent.   
El Reglament de Règim Intern de l'Institut assenyalarà les titulacions universitàries o professionals que siguen necessàries en cada cas.   
Per a cada Institut, en els supòsits no prevists en d'altres articles d'aquests Estatuts, la Junta de Govern determinarà a través de quins Centres i estaments s'ha de realitzar la participació electoral del personal corresponent en òrgans de govern i representació.   
CAPITOL QUART  
Dels Col·legis Majors  
Article 64  
Els Col·legis Majors poden ser:   
a) Propis de la Universitat de València.   
b) Adscrits a la Universitat de València.   
Secció Primera  
Dels Col·legis Majors propis  
Article 65  
Els Col·legis Majors són Centres universitaris que, integrats en la Universitat de València, proporcionen residència de forma prioritària als membres de la Universitat de València i promouen la formació humana, cultural i científica dels qui hi resideixen. Llar activitat, projectada al servei de la comunitat universitària, ha d'ajustar-se als principis generals que figuren en el Títol Preliminar d'aquests Estatuts.   
A l'efecte de llur creació, modificació o supressió hom observarà, en allò que els hi siga d'aplicació, els articles 35 i 36.   
Article 66  
El funcionament dels Col·legis Majors es regeix per aquests Estatuts i pels seus propis. L'aprovació o modificació d'aquests darrers correspon a la Junta de Govern a proposta dels mateixos Col·legis.   
Els Estatuts dels Col·legis Majors han d'ajustar-se a allò que és disposat en aquest articulat i han de regular almenys els següents aspectes:   
a) Principis que animen i defineixen l'activitat del Col·legi Major.  
b) Normes d'organització i de funcionament.   
c) Elecció, revocació i funcionament dels òrgans de govern.   
d) Règim d'admissió i permanència que s'atinga a criteris objectius, entre els quals ha de figurar necessàriament l'aprofitament acadèmic i la situació econòmica personal.   
Article 67  
Els Col·legis Majors són regits per un Director, assistit d'un Consell Directiu elegit per i entre els residents al Col·legi. El Director és nomenat pel Rector, oïts la Junta de Govern i el Consell Directiu. Si el nomenament recau en un professor o en un membre del personal d'administració i serveis, hi serà preceptiva la dedicació a temps complot.   
Secció Segona  
Dels Col·legis Majors adscrits  
Article 68  
Els Col·legis Majors vinculats a la Universitat de València en règim d'adscripció són aquells que, fundats per qualsevulla entitat pública o privada distinta de la Universitat de València, siguen reconeguts com a adscrits per aquesta, d'acord amb les bases elaborades per la Junta de Govern i aprovades pel Claustre. Aquests Col·legis, pel que fa a llurs fins i funcionament, han de regir-se segons alló que és disposat en els articles 65, 66 i 67 d'aquests Estatuts; i el Director ha d'ésser nomenat pel Rector a proposta de l'entitat titular del Col·legi, oïts el Consell Directiu i la Junta de Govern.   
Article 69  
Per a l'adscripció d'un Col·legi Major a la Universitat de València, l'entitat o entitats titulars hauran de presentar una Memòria justificativa de la proposta d'adscripció i un projecte de conveni que haurà d'ajustar-se a les bases establertes i en el qual es determinarà el període de la seua vigència.   
El reconeixement d'un Col·legi Major com a adscrit a la Universitat de València requereix successivament:   
1) La conformitat de la Junta de Govern amb la proposta de conveni.   
2) L'aprovació, si escau, de la Generalitat Valenciana.   
3) La signatura del conveni, que formalitza l'adscripció.   
4) La inscripció en el Registre de Centres Adscrits a la Universitat de València.   
L'adscripció no pressuposa subvencions econòmiques per part de la Universitat de València.   
CAPITOL CINQUE  
Dels Serveis Generals  
Article 70  
Els Serveis de caràcter general de la Universitat de València són unitats funcionals destinades a realitzar les activitats universitàries que són necessàries per al compliment dels fins de la Universitat de València i que no són específiques dels Departaments o Centres.   
Els Serveis de la Universitat de València són els següents:   
a) Servei d'Informació Bibliogràfica.   
b) Servei d'Informàtica.   
c) Servei de Formació Permanent.   
d) Servei de Normalització Lingüística.   
e) Servei de Publicacions.   
f) Servei d'Extensió Universitària.   
g) Servei d'Educació Física i Esports.   
h) Servei Tècnic i de Manteniment.   
i) Servei d'Anàlisi i Programació.   
j) Aquells altres que puguen crear-se.   
Article 71  
Cada Servei comptarà amb el personal tècnic especialitzat i amb el d'administració i serveis prevists, respectivament, en els programes corresponents d'actuació i en les plantilles orgàniques.   
Per a cada Servei, en els casos no prevists en d'altres articles d'aquests Estatuts, la Junta de Govern determinarà els Centres i estaments a través dels quals s?ha de realitzar la participació electoral del personal corresponent en els òrgans d'Universitat.   
Article 72  
El Director de cada Servei és el responsable del funcionament del Servei i és designat i revocat pel Rector.   
Són funcions del Director del Servei:   
a) Elaborar la Memòria anual d'activitats del Servei.   
b) Elaborar i elevar a l?òrgan que corresponga les propostes de necessitats materials i de personal.   
c) Elaborar propostes de reformes d'infrastructura i organitzatives per a la millora del Servei.   
d) Proposar a la Junta de Govern, per a la seua aprovació, el pla d'actuació del Servei, amb l'informe previ, si escau, de la comissió corresponent.   
Secció Primera  
Del Servei d'Informació Bibliogràfica  
Article 73  
El Servei d'Informació Bibliogràfica és una unitat funcional en la qual s'integren tots els fons bibliogràfics, documentals i àudio-visuals propietat de la Universitat de València, qualsevol que siga llur procedència i el lloc on siguen custodiats, per tal de respondre a les necessitats de la docència, la investigació i la formació de la comunitat universitària i de la societat. Són funcions del Servei d'Informació Bibliogràfica gestionar, conservar i difondre els fons propietat de la Universitat de València, i posar a l'abast de la comunitat universitària la informació produïda per d'altres biblioteques, bancs de dades i centres d'investigació.   
Article 74  
El Servei d'Informació Bibliogràfica és integrat per Unitats creades en funció de criteris d'eficàcia i especialització. Podran constituir-se com a Unitats d'Informació Bibliogràfica, les Biblioteques, Centres de Documentació, Arxius i altres entitats semblants, cadascuna d'aquestes Unitats pot estructurar-se en seccions. El Cap de cada Unitat d'Informació Bibliogràfica serà un membre dels cossos i escales d'Arxius i Biblioteques, o un documentalista especialitzat. Totes les Unitats d'Informació Bibliogràfica han de comptar amb el personal necessari per a assegurar l'accés permanent dels usuaris als fons bibliogràfics.   
Les Unitats d'Informació Bibliogràfica, segons llur àmbit i naturalesa, podran ser adscrites a un o diversos Centres, o ser de caràcter general de la Universitat de València.   
El personal d'una Unitat d'Informació Bibliogràfica adscrita a diversos Centres es distribuirà entre aquests Centres a l'efecte de la seua participació en els òrgans de Centre i d'Universitat.   
Article 75  
En cada Unitat d'Informació Bibliogràfica es constituirà una Junta formada per representants del personal d'administració i serveis de la Unitat, i pels representants dels alumnes i del personal docent i investigador de tots els Departaments o Centres afectats per la Unitat. El Cap de cada Unitat formarà part de la Junta, que serà presidida per un membre del personal docent i investigador.   
Són funcions de la Junta la distribució de l'assignació pressupostària de la Unitat i el seguiment de la seua gestió, així com informar i orientar els criteris de selecció i adquisició de llibres i altres materials bibliogràfics.   
Els diferents Departaments o Centres podran assignar partides pressupostàries per a adquisició de determinat material bibliogràfic. En aquest cas, la Unitat d'Informació Bibliogràfica a la qual es troben adscrits, en gestionarà l'adquisició i en serà la dipositària.   
La Junta de cada Unitat serà determinada en la seua composició pel Centre o Centres afectats i, supletòriament, per la Junta de Govern.   
Article 76  
La Comissió d'Informació Bibliogràfica té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Director del Servei, que hi actua com a Secretari, i per les representacions dels professors, estudiants i personal d'administració i serveis de cadascuna de les Juntes de les diferents Unitats d'Informació Bibliogràfica, en la forma que determine la Junta de Govern. Són funcions d'aquesta Comissió, a més d'aquelles que li siguen encomanades pel Rector o la Junta de Govern, elaborar el projecte de Reglament de Règimen Intern del Servei, la proposta de distribució de l'assignació pressupostària del Servei, així com informar de la creació, modificació o supressió d'Unitats d'Informació Bibliogràfica.   
Secció Segona  
Del Servei d'Informàtica  
Article 77  
El Servei d'Informàtica té per objectiu la planificació, la gestió i el control dels recursos informàtics i específicament:   
a) El suport informàtic a les activitats d'investigació i de docència de la Universitat de València.   
b) El suport informàtic a la mecanització de la gestió universitària.   
c) L'elaboració dels programes informàtics necessaris per a desenvolupar les funcions anteriors.   
d) Facilitar la formació necessària del personal universitari per a la utilització del Servei d'Informàtica.   
e) El seguiment dels avanços en el camp de la informàtica.   
Article 78  
La Comissió d'Informàtica té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Director del Servei, que hi actua com a Secretari, pel Gerent i per les representacions dels Departaments, Centres i Serveis en la forma que decidesca la Junta de Govern, tot assegurant-hi la presència dels diferents estaments. Són funcions d'aquesta Comissió, a més de les que li siguen encomanades pel Rector o per la Junta de Govern:   
a) Proposar la política de la Universitat de València en el camp de la informàtica, tant pel que fa a inversions en equips informàtics i a llur adquisició, com pel que fa a elaborar la proposta de prioritats en la utilització dels recursos informàtics.   
b) Elaborar la relació i controlar la distribució de tots els mitjans informàtics de la Universitat de València.   
c) Elaborar el projecte de Reglament de Règim Intern del Servei   
Secció Tercera  
Del Servei de Formació Permanent  
Article 79  
El Servei de Formació Permanent té per objectiu contribuir a la formació permanent del personal de la Universitat de València i dels professors de tots els nivells d'ensenyament, tot garantint el necessari lligam entre la formació inicial i la permanent. En particular, servirà de mitjà de coordinació entre la Universitat de València i les instàncies educatives de nivell no universitari pel que fa al perfeccionament del professorat i a la investigació educativa corresponent.   
Secció Quarta  
Del Servei de Normalització Lingüística  
Article 80  
El Servei de Normalització Lingüística té per objectiu el compliment d?allò que és establert en l'art. 6.2 d'aquests Estatuts. Són funcions d'aquest Servei, pel que fa a la llengua pròpia:   
a) Realitzar les tasques necessàries de traducció, correcció i extensió del seu coneixement.   
b) Organitzar i realitzar activitats docents de capacitació, perfeccionament i reciclatge per a postgraduats i per al personal de la Universitat de València.   
c) Planificar i realitzar campanyes destinades a incrementar-ne l'ús en tots els àmbits i activitats de la Universitat de València.   
Article 81  
La Comissió de Normalització Lingüística té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Director del Servei, que hi actua com a Secretari, i per les representacions dels Centres i Serveis en la forma que decidesca la Junta de Govern, tot assegurant-hi la presència dels diferents estaments i del personal del mateix Servei. Són funcions d'aquesta Comissió, a més de les que li siguen encomanades pel Rector o per la Junta de Govern:   
a) Proposar la política de normalització lingüística d'acord amb allò que disposen a aquest efecte els articles 6é i 10 d'aquests Estatuts.   
b) Dur a terme el seguiment i l'avaluació del procés de normalització lingüística.   
Secció Cinquena  
Del Servei de Publicacions  
Article 82  
El Servei de Publicacions té per objectiu promocionar, ordenar, editar i difondre tota la informació que la Universitat de València considere necessària per al compliment dels seus fins. A aquest efecte, les instal·lacions d'impremta de la Universitat de València s'integren en el Servei.   
Article 83  
El Consell Editorial, la composició i funcions del qual sén determinades per la Junta de Govern, propasa la politica editorial de la Universitat de València, garanteix la qualitat i pertinència de les seues publicacions i elabora la reglamentació, a efectes editorials, de l'ûs del nom. de la Universitat de València.   
Secció Sisena  
Del Servei d?Extensió Universitària  
Article 84  
El Servei d'Extensió Universitària té per objectiu la promoció i la realització d'activitats de difusió i divulgació dels coneixements, la ciència i la cultura al si de la societat.   
Article 85  
La Comissió d'Extensió Universitària té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Director del Servei, que hi actua com a Secretari, i per les representacions dels Centres i estaments en la forma que decidesca la Junta de Govern. Són funcions d'aquesta Comissió, a més de les que li siguen encomanades pel Rector o la Junta de Govern, elaborar la programació d'activitats d'extensió universitària.   
Secció Setena  
Del Servei d'Educació Física i Esports  
Article 86  
El Servei d'Educació Física i Esports de la Universitat de València té per objectiu organitzar i promoure al si de la comunitat universitària la realització d'activitats esportives i servir d'instrument per a la docència de la cultura física.   
Article 87  
La Comissió d'Educació Física i Esports té caràcter consultiu i assessor de la Junta de Govern. Es formada pel Rector, o persona en qui delegue, que la presideix, pel Director del Servei, que hi actua com a Secretari, i per les representacions dels Centres i estaments que decidesca la Junta de Govern, tot assegurant-hi una presència majoritària dels estudiants. Són funcions d'aquesta Comissió, a més de les que li siguen encomanades pel Rector o la Junta de Govern, proposar el pla d'activitats i el règim d'ús de les instal·lacions del Servei.   
Secció Vuitena  
Del Servei Tècnic i de Manteniment  
Article 88  
El Servei Tècnic i de Manteniment s'encarrega d'elaborar els projectes d'obres que li siguen encomanats pel Rector o la Junta de Govern, de supervisar-ne la realització i de tenir cura del manteniment de les instal·lacions de la Universitat de València. Al si del Servei s'integren tots els mitjans materials i personals que la Universitat de València destine a aquests efectes.   
Secció Novena  
Del Servei d'Analisi i Programació  
Article 89  
El Servei d'Analisi i Programació té per objectiu analitzar el funcionament i l'estructura de la Universitat de València i promoure les mesures i plans d'actuació plurianuals mitjançant els informes pertinents. Podran demanar aquests informes el Rector, la Junta de Govern i el Consell Social.   
CAPITOL SISE  
D'altres Centres  
Secció Primera  
Del Jardí Botànic  
Article 90  
El Jardí Botànic de la Universitat de València és un Centre en què es realitzen funcions d'investigació, docència i difusió cultural en col·laboració amb els Departaments, Centres o Serveis que, per llur naturalesa, s'hi troben relacionats.   
Article 91  
El Consell Assessor del Jardí Botànic, la composició i les funcions del qual seran determinades per la Junta de Govern, elaborarà la proposta de Reglament de Règim Intern i proposarà relacions de col·laboració amb d'altres entitats que puguen ajudar a dur a terme les finalitats del Jardí Botànic, les quals podran ser integrades en el Consell Assessor.   
Article 92  
Al personal i al Director del Jardi Botànic, els són aplicables els articles 71 i 72 d'aquests Estatuts, respectivament.   
Secció Segona  
De l'Observatori Astronòmic  
Article 93  
L'Observatori Astronòmic de la Universitat de València és un Centre en què es realitzen funcions d'investigació, docència i difusió cultural en coLlaboració amb els Departaments, Centres o Serveis que, per llur naturalesa, s'hi troben relacionats.   
Article 94   
El Consell Assessor de l'Observatori Astronòmic, la composició i funcions del qual seran determinades per la Junta de Govern, elaborarà la proposta de Reglament de Règim Intern i proposarà relacions de col·laboració amb d'altres entitats que puguen ajudar a dur a terme les finalitats de l'Observatori Astronòmic, les quals podran ser integrades en el Consell Assessor.   
Article 95  
Al personal i al Director de l'Observatori Astronòmic, els són aplicables els articles 71 i 72 d'aquests Estatuts, respectivament.   
Secció Tercera  
Dels Hospitals Universitaris  
Article 96  
L' Hospital Clínic de la Universitat de València desenvolupa, en l'àmbit sanitari, funcions clínico-assistencials, docents i investigadores.   
Article 97  
La Universitat de València pot subscriure convenis amb entitats públiques titulars d'Hospitals, a fi de desenvolupar-hi activitats docents per tal de garantir les ensenyances pràctiques dels estudis sanitaris. Amb la formalització d'aquests convenis, els esmentats hospitals seran reconeguts com a Hospitals Universitaris.   
CAPITOL SETE  
Dels Serveis Centrals Administratius i Econòmics  
Article 98  
Els Serveis Centrals Administratius i Econòmics constitueixen l'estructura burocràtica necessària per a portar a terme la ges t ió eco n ó mica i administrativa de la Universitat de València en el seu conjunt en col·laboració i coordinació amb la resta de serveis administratius i econòmics. Sota la direcció del Gerent, asseguren el compliment de les decisions del Rector i, en les àrees corresponents, dels Vice-rectors i del Secretari General.   
TITOL SEGON  
Dels Organs d'Universitat  
CAPITOL PRIMER  
Del Claustre  
Article 99  
1. El Claustre és l?òrgan màxim de representació, decisió i control de la Universitat de València. El Claustre és format pel Rector, que el presideix, i per 400 membres, a més de l'excés derivat del càlcul dels percentatges, distribuïts de la següent manera:   
a) Un 62% pera la representació del personal docent i investigador.   
b) Un 27% per a la representació dels estudiants.   
c) Un 11% per a la representació del personal d'administració i serveis.   
Els Vice-rectors, el Secretari General, que ho serà també del Claustre, el Vice-secretari i el Gerent formen part del Claustre amb veu però sense vot, llevat que tinguen la condició de representants en el Claustre. En qualsevol cas, l'aplicació dels percentatges haurà de fer-se respectant allò previst en la legislació vigent.   
2. El Claustre ha d'ésser renovat totalment cada quatre anys, llevat dels representants dels estudiants, el mandat dels quals serà anual. Les vacants que s'hi produesquen en aquest període seran cobertes pel temps que reste.   
Article 100  
Les eleccions corresponents a les representacions previstes en l'article anterior es regeixen per les següents normes:   
1) Els representants del personal docent i investigador es distribueixen proporcionalment a cada Facultat, Estola Tècnica Superior, Estola Universitària i Col·legi Universitari. A cadascun d'aquests Centres, aquesta representació s'hi distribueix en funció del nombre de membres del personal docent i investigador, funcionari i no-funcionari, del Centre.   
2) Els representants dels estudiants es distribueixen proporcionalment a cada Facultat, Estola Tècnica Superior, Estola Universitària i Col·legi Universitari.   
3) Els representants del personal d'administració i serveis es distribueixen proporcionalment als Centres i Serveis.   
4) El Claustre nomena una Junta Electoral que, segons els criteris assenyalats en els apartats anteriors, elabora la normativa electoral pertinent i el cens de cada col·legi electoral; en determina el nombre de membres que han d'ésser elegits i resol els conflictes que puguen originar-se en l'execució de l'esmentada normativa.   
Article 101  
Són funcions del Claustre:   
a) Defensar la personalitat i els principis de la Universitat de València continguts al Títol Preliminar d'aquests Estatuts.   
b) Elaborar i modificar els Estatuts, els Reglaments Generals de la Universitat de València i aprovar la normativa electoral prevista als articles 100 i 116 d'aquests Estatuts, sense perjudici de les competències d'altres òrgans i dels poders públics.   
c) Elegir i revocar el Rector.   
d) Debatre i, si escau, aprovar les propostes de creació, modificació i supressió de Facultats, Escoles Tècniques Superiors, Escoles Universitàries i Col·legis Universitaris.   
e) Debatre i, si escau, aprovar l'adscripció de Centres a la Universitat de València.   
f) Debatre i, si escau, aprovar la Memòria anual de la Universitat de València i les línies generals de la política universitària presentades pel Rector.   
g) Debatre i, si escau, aprovar les línies generals pressupostàries de la Universitat de València.   
h) Debatre i, si escau, aprovar o censurar la gestió del Rector i de tots els altres òrgans de govern de la Universitat de València.   
i) Deliberar i prendre acords sobre qualsevol proposta que li siga presentada i, si escau, traslladar els acords als organismes corresponents.   
j) Toles aquelles que li reserven aquests Estatuts i la resta de la legislació vigent.   
Article 102  
La condició de claustral es perd per revocació, per dimissió, per inassistència reiterada i injustificada, i per cessament de la vinculació del claustral al col·legi electoral pel qual fou elegit. Aquests supósits han d?é s ser reglamentats pel C l au st re. En tots aquest s c as os h om procedirà a cobrir la vacant produïda.   
Article 103  
1. El Claustre pot acordar la revocació del Rector mitjançant l'adopció, per la majoria absoluta dels seus membres, d'una moció de censura.   
2. La moció de censura ha d'ésser proposada almenys pel 10% dels claustrals i no pot ésser debatuda i votada abans de set dies ni després de quinze d'haver estat presentada.   
3. Si el Claustre no aprova la moció de censura, cap de llurs signants no podrà presentar-ne una altra durant el mateix curs acadèmic.   
4. Si és aprovada la moció de censura, el Rector quedarà automàticament revocat i s'haurà de comunicar la decisió al Consell de la Generalitat Valenciana.   
5. Produïda la revocació del Rector, la Junta de Govern serà convocada d'acord amb allò que disposa l'article 120é d'aquests Estatuts i només a l'efecte d?allò que aquest darrer article preveu.   
Article 104  
El Claustre serà convocat pel Rector, que haurà de fer-ho, com a mínim., una vegada a l'any i sempre que ho sol·licite el 10% dels membres del Claustre.   
El Claustre haurà d'ésser convocat almenys amb quinze dies naturals d'antelació. Excepcionalment, podrà ser convocat amb una antelació mínima de 24 hores en cas d'urgència, encara que per a poder adoptar vàlidament acords, haurà de decidir prèviament sobre l'existència o no d'urgència, i el Claustre serà suspés en el segon cas.   
L'ordre del dia serà confeccionat pel Rector i s'hi hauran d'incloure els punts proposats per la Junta de Govern, pel Consell Social, per alguna Junta de Centre o per una desena part dels membres del Claustre.   
La convocatòria del Claustre contindrà l'ordre del dia, que serà acompanyat d'un annex documental suficient.   
Article 105  
El Claustre es dotarà d'un Reglament de Règim Intern que regularà, d'acord amb aquests Estatuts, les següents qüestions, entre d'altres:   
a) Composició, forma d'elecció i funcions de la Mesa del Claustre.   
b) Règim de convocatòries i elaboració de l'ordre del dia.   
c) Quòrums i intervencions.   
d) Presentació de propostes i presa d'acords. Règim de votacions.   
e) Composició, forma d'elecció i funcions de la Junta Electoral i de les Comissions del Claustre.   
f) Règim de publicitat i custòdia de les actes i de la documentació del Claustre.   
L'aprovació i modificació del Reglament de Règim Intern requerirà el vot favorable de la majoria absoluta del Claustre.   
CAPITOL SEGON  
De la Junta de Govern  
Article 106  
La Junta de Govern és l?òrgan col·legiat de govern ordinari de la Universitat de València i assisteix el Rector en tot s els assumptes de la seua competència.   
Article 107  
La Junta de Govern és formada:   
1. Per les següents autoritats acadèmiques i administratives:   
a) El Rector, que la presideix, els Vice-rectors, el Secretari General que ho és també de la Junta, i el Gerent.   
b) Deu representants dels Degans o Directors de Centre i Departaments, distribuïts de la següent forma:   
1) Quatre representants dels Degans de Facultat i Directors d?Escola Tècnica Superior.   
2) Dos representants dels Directors d'Escola i de Col·legi Universitaris.   
3) Tres representants dels Directors de Departament.   
4) Un representant dels Directors d'Instituts.   
2. Per les següents representacions dels estaments del Claustre:   
a) Sis representants del personal docent i investigador.   
b) Deu representants dels estudiants.   
c) Quatre representants del personal d'administració i serveis.   
La resta dels Degans de Facultat i Directors d'Escola o Col·legi Universitaris són membres de la Junta de Govern amb veu però sense vot.   
Article 108  
Les eleccions corresponents a les representacions previstes a l'article anterior es regeixen per les següents normes:   
1) Els representants dels Degans de Facultat i Directors d'Escola Tècnica Superior són elegits per i entre ells en col·legi electoral únic.   
2) Els representants dels Directors d'Escola o Col·legi Universitaris són elegits per i entre ells en col·legi electoral únic.   
3) Els representants dels Directors de Departament són elegits per i entre ells en col·legi electoral únic.   
4) El representant dels Directors d'Institut és elegit per i entre ells en col·legi electoral únic.   
5) Els representants del personal docent i investigador són elegits per i entre els corresponents membres del Claustre, tot respectant la proporció de funcionaris i no funcionaris.   
6) Els representants dels estudiants són elegits per i entre els estudiants membres del Claustre.   
7) Els representants del personal d'administració i serveis són elegits per i entre els corresponents membres del Claustre.   
Llevat del mandat dels representants dels estudiants, que és d'un any, el mandat dels altres representants esmentats és de dos anys.   
Durant dos períodes consecutius, un mateix Centre o Departament no podrà tenir el seu Degà o Director com a membre amb veu i vot de la Junta de Govern.   
Article 109  
Són funcions de la Junta de Govern:   
a) Dur a terme l?ordenament general de l'activitat acadèmica i investigadora.   
b) Establir acords i intercanvis amb d'altres universitats i institucions culturals.   
c) Convocar les eleccions per a la renovació total del Claustre.   
d) Aprovar, dintre de les línies generals elaborades pel Claustre, la proposta de pressupost, de la rendició de comptes anuals i la proposta de programació plurianual.   
e) Proposar al Claustre, per a la seua deliberació i aprovació, Reglaments Generals de desenvolupament d'aquests Estatuts.   
f) Preparar els assumptes que hagen de tractar-se en el Claustre i la proposta, si escau, de l'ordre del dia.   
g) Aprovar els Reglaments de Règim Intern dels Departaments Centres i Serveis.   
h) Aprovar els plans d'estudis.   
i) Aprovar les prioritats i plans generals d'investigació, dintre de les línies aprovades pel Claustre.   
j) Informar i, si escau, elevar al Consell d'Universitats les propostes d'àrees de coneixement específiques de la Universitat de València.   
k) Establir, d'acord amb el Consell Social, la política de beques i ajuts a l'estudi.   
l) Aprovar el calendari acadèmic anual.   
m) Informar les propostes de taxes i tarifes de les prestacions i serveis universitaris, per a la seua aprovació pels òrgans competents.   
n) Aprovar les propostes de plantilles de personal i de càrrecs amb complement de destí.   
o) Informar sobre la concessió de permisos per al personal docent i investigador quan ultrapassen els tres mesos.  
p) Elaborar el propi Reglament de Règim Intern, que haurà d'esser aprovat pel Claustre.   
q) En general, tots els assumptes que li atribueixen la llei, aquests Estatuts i les disposicions que els desenvolupen, així com aquelles competències universitàries que no siguen assignades a d'altres òrgans i que requeresquen l'adopció de normes d'aplicació o desenvolupament de caràcter general.   
Article 110  
Qualsevol membre de la comunitat universitària o persona aliena a aquesta, prèvia invitació del Rector, podrà assistir a les reunions de la Junta de Govern i participar en les seues deliberacions quan els temes que s'hi tracten així ho requeresquen.   
Article 111  
La Junta de Govern ha de reunir-se regularment una vegada cada dos mesos i sempre que ho decidesca el Rector o que ho sol·licite un 10% del seus membres.   
La convocatòria la signa el Rector i s'ha de cursar amb una antelació de 72 hores, sense perjudici de les reunions de caràcter urgent i excepcional. La convocatòria contindrà l'ordre del dia, que serà inalterable llevat de l'acord unànime de tots els membres de la Junta de Govern i que haurà d?ésser acompanyat d'un annex documental suficient.   
CAPITOL TERCER  
Del Rector   
Article 112   
El Rector és la màxima autoritat de la Universitat de València, n'ostenta la representació, n'exerceix la direcció i en respon del govern davant el Claustre.   
Article 113  
Corresponen al Rector les següents funcions:   
a) Dirigir, coordinar i supervisar la vida universitària.   
b) Presidir el Claustre i la Junta de Govern, així com executar tots llurs acords i els del Consell Social.   
c) Designar, nomenar i cessar els Vice-rectors, el Secretari General, el Gerent i, si escau, el Vice-secretari i el Vice-gerent, i en general tots els càrrecs de lliure designació.   
d) Exercir el càrrec de cap de personal de la Universitat de València.   
e) Nomenar els càrrecs acadèmics, i els membres del personal docent i investigador i del personal d'administració i serveis.   
f) Expedir els títols acadèmics i tots els que siguen de la competència de la Universitat de València.   
g) Autoritzar i ordenar les despeses segons allò que és previst en el pressupost.   
h) Exercir la potestat disciplinària.   
i) Exercir totes les competències que no siguen atribuïdes a d'altres òrgans, a més de les que li pertoquen segons la legislació vigent.   
Article 114  
El Rector podrà delegar, en règim general, l'exercici de funcions que té assignades en els Vice-rectors, Secretari General i Gerent, i, en règim especial, en els Degans i Directors de Departaments, Centres i Serveis, llevat de les no delegables segons aquests Estatuts, i sense perjudici de la potestat de fer-se representar, en actes concrets, per altres membres de la comunitat universitària.   
Article 115  
El Rector és elegit pel Claustre, per un període de quatre anys i amb possibilitat de només una reelecció consecutiva per un període igual, entre els Catedràtics en actiu de la Universitat de València, i és no menat per l?òrgan competent de la Generalitat Valenciana .   
Article 116  
L'elecció de nou Rector s'ha de realitzar en el darrer mes del període previst a l'article anterior i la Junta de Govern convocarà l'elecció almenys amb quatre mesos d'antelació. La Junta Electoral, d'acord amb aquests Estatuts, establirà les normes oportunes i dirigirà el procés electoral.   
Article 117  
Per a ser candidat a Rector caldrà que hom siga presentat per un 5% dels membres del Claustre almenys 40 dies abans de la data d'elecció. La Junta Electoral farà la proclamació provisional dels candidats el següent dia hàbil de la finalització del termini de presentació de candidats. Cinc dies després de la proclamació provisional, la Junta Electoral farà la proclamació definitiva dels candidats.   
Article 118  
En el termini de set dies a partir de la proclamació definitiva, els candidats podran presentar llur programa i els noms dels membres de llur equip. Aquesta documentació serà lliurada a la Junta Electoral per a la immediata distribució als claustrals .   
Hom facilitarà als candidats els locals necessaris per a les reunions electorals.   
Article 119  
Reunit el Claustre per a l'elecció del Rector, es procedirà a l'exposició de les candidatures i dels programes, i s'obrirà un debat. Conclòs el debat es procedirà a la votació; Per a resultar elegit Rector en la primera votació caldrà la majoria absoluta del Claustre. No havent obtingut cap del candidats l'esmentada majoria, es procedirà, entre les 48 i les 72 hores posteriors, a una segona votació entre els dos candidats, si n'hi hagués, que hagen obtingut més vots, i resultarà elegit el candidat que obtinga el major nombre de vots. En cas d'empat es procedirà a una tercera votació vuit dies després. La votació es repetirà en les mateixes condicions i terminis fins que siga desfet l'empat.   
Article 120  
En cas de cessament del Rector per qualsevulla causa que no siga l'expiració ordinària del seu mandat, la Junta de Govern, convocada i presidida pel membre de major edat, convocarà en el termini màxim de quinze dies l'elecció del nou Rector i designarà qui haurà d'exercir interinament les funcions del Rector. El nou Rector elegit ho serà pel període que reste.   
Article 121  
Finalitzat el període de temps per al qual fou nomenant el Rector, o en cas de cessament o revocació, cessaran tots el càrrecs designats pel ell, sense perjudici d'un nou nomenament. En el supòsit descrit en l'article anterior, qui exercesca les funcions de Rector podrà designar amb el mateix caràcter provisional els càrrecs que jutge oportuns.   
Article 122  
Els Vice-rectors, no menats pel Rector entre els membres de la comunitat universitària, assisteixen el Rector en les seues tasques i, per delegació d'aquest, exerceixen competències que asseguren el regular funcionament econòmic, docent, investigador, acadèmic i cultural de la Universitat de València. El Rector coordinarà les funcions assignades als Vice-rectors, sense perjudici de les competències i responsabilitats d'aquests en llur gestió. En cas d'absència del Rector, aquest serà substituït per un Vice-rector doctor membre del personal docent i investigador, segons l'ordre prèviament establert pel Rector.   
Article 123  
El Secretari General, nomenat pel Rector entre els professor de la Universitat de València, actua com a tal en el Claustre i en la Junta de Govern; elabora la Memòria anual de la Universitat de València, que el Rector presenta al Claustre; és el custodi de la documentació universitària, el fedatari de la Universitat de València i ha de garantir l'accés dels membres de la comunitat universitària al coneixement dels acords del Claustre i la Junta de Govern.   
Article 124  
El Gerent, nomenat pel Rector, oït el Consell Social, dirigeix la gestió dels serveis econòmics i administratius de la Universitat de València i, per delegació del Rector, exerceix com a cap del personal d'administració i serveis, sense perjudici d'ulterior adjudicació de la gestió corresponent. El càrrec de Gerent, per a l'exercici del qual és preceptiu tenir titulació superior, és incompatible amb el compliment de funcions docents i s'ha de desenvolupar en règim d'exclusivitat.   
CAPITOL QUART  
Del Consell Social  
Article 125  
El Consell Social és l?òrgan col·legiat de participació de la societat valenciana en la Universitat de València.   
Article 126  
La comunitat universitària s' integra en el Consell Social mitjançant una representació de la Junta de Govern decidida per majoria absoluta, de la qual formen part el Rector, el Secretari General i el Gerent, i on s'assegure la presència de membres del personal docent i investigador, funcionari i no-funcionari, dels estudiants i del personal d'administració i serveis.   
Els membres d'aquesta representació que no ho són per raó de llur càrrec es renovaran al produir-se la renovació dels representats en la Junta de Govern.   
El Consell Social es reunirà almenys tres vegades a l'any.   
Article 127  
Les funcions del Consell Social són:   
a) Supervisar les activitats econòmiques i administratives de la Universitat de València.   
b) Promoure l'aportació, per part de la societat, de recursos per al finançament de la Universitat de València.   
c) Formular suggeriments i propostes a la Junta de Govern que afavoresquen la millora del funcionament universitari.   
d) Elaborar les seues pròpies normes de funcionament.   
e) Aquelles que li atribuesquen aquests Estatuts i la resta de la legislació vigent.   
Article 128  
El Consell Social té la seua seu a les dependències de la Universitat de València i per a l'exercici de les seues funcions utilitza els serveis administratius d'aquesta.   
Correspon al Rector l'execució dels acords del Consell Social.   
CAPITOL CINQUE  
De les Comissions d'Organs d'Universitat  
Article 129  
Hom constituirà, als efectes i amb les funcions establertes en aquests Estatuts, les següents Comissions i Consells:   
Comissió d'Informació Bibliogràfica.   
Comissió d'Informàtica.   
Comissió de Normalització Lingüística.   
Consell Editorial.   
Comissió d'Extensió Universitària.   
Comissió d'Educació Física i Esports.   
Consell Assessor del Jardí Botànic.   
Consell Assessor de l'Observatori Astronòmic.   
Comissió d'Estudis.   
Comissions de Doctoral.   
Comissió d?Investigació.   
Comissió de Professorat.   
Comissió d'Apel·lacions de Concursos.   
Comissió d'Avaluació.   
Comissió de Personal d'Administració i Serveis.   
Comissió de Disciplina.   
Comissió Econòmica.   
Comissió d?Estatuts.   
Les competències i les normes de funcionament d'aquestes Comissions i Consells seran recollides en llurs Reglaments de Règim Intern, d'acord amb aquests Estatuts.   
Article 130  
Per a l'assessorament del Rector, del Claustre, de la Junta de Govern o del Consell Social, es podran constituir, a més de les assenyalades en l'article anterior, unes altres Comissions. Les competències, la composició i les normes de funcionament de cadascuna d'aquestes Comissions seran especificades en llurs Reglaments de Règim Intern que hauran d?ésser aprovats per l?òrgan que les cree. S'assegurarà en llur composició la representació dels diversos sectors o estaments de la comunitat universitària. En qualsevol cas, els Reglaments hauran de notificar-se a la Junta de Govern.   
TITOL TERCER  
Dels Estudis i de la Investigació  
CAPITOL PRIMER  
Dels Estudis  
Article 131  
La Universitat de València ofereix estudis dirigits a l'obtenció de títols de caràcter oficial i de validesa en tot l'Estat, així com estudis dirigits a l'obtenció d'uns altres títols, diplomes o certificats propis de la Universitat de València.   
Article 132  
1. Els títols oficials, atorgats pel Rector en nom. del Cap de l'Estat, són els de Diplomat, Arquitecte Tècnic, Enginyer Tècnic, Llicenciat, Arquitecte, Enginyer i Doctor, i els altres que determine la llei.   
2. Els títols, diplomes o certificats propis de la Universitat de València són atorgats pel Rector i poden ser almenys:   
a) De Diplomat, Arquitecte Tècnic, Enginyer Tècnic, Arquitecte i Enginyer, altres que els establerts amb validesa estatal.   
b) Els corresponents als estudis de postgraduat i d'especialització professional.   
c) Els corresponents als estudis d'extensió universitària.   
Article 133  
La Comissió d'Estudis té caràcter consultiu i assessor de la Junta de Govern. Es formada pel Rector o persona en qui delegue, que la presideix, i per les representacions, en la forma que desidesca el Claustre, de personal docent i investigador i d'estudiants, així com de Centres, Departaments, Instituts i Serveis afectats.   
Article 134  
Són funcions de la Comissió d'Estudis:   
a) Dictaminar els expedients de creació o modificació dels plans d'estudis.   
b) Supervisar i informar sobre la coordinació dels diferents plans d'estudis.   
c) Informar les propostes dels Serveis de Formació Permanent, de Normalització Lingüística i d'Extensió Universitària referents a plans d'estudis, així com assessorar en general el Servei de Formació Permanent.   
d) Elaborar, oïts els Centres, els criteris generals de convalidacions i incompatibilitats no prevists en els plans d'estudis, i informar les propostes concretes de convalidacions que siguen sotmeses a la seva consideració.   
e) Qualsevulla altra funció que li siga encomanada pel Rector, la Junta de Govern o aquests Estatuts.   
Secció Primera:   
Dels estudis de Diplomat, Arquitecte Tècnic, Enginyer Tècnic, Llicenciat, Arquitecte i Enginyer, i de llur ordinació.   
Article 135  
1. Els estudis dirigits a l'obtenció de títols de Diplomat, Arquitecte Tècnic, Enginyer Tècnic, Llicenciat, Arquitecte i Enginyer, s'organitzen en Facultats, Escoles Tècniques Superiors, Escoles Universitàries o Col·legis Universitaris.   
2. La docència per a l'obtenció dels títols esmentats en el punt anterior correspon als Departaments, els quals han d'assegurar-ne la qualitat adecuada. Amb aquesta finalitat, els Centres han d'arbitrar els procediments pertinents de coordinació entre els Departaments o Seccions Departamentals corresponents.   
Article 136  
1. Els plans d'estudis per a l'obtenció dels títols a que es refereix l'article anterior, i llurs modificacions, són elaborats per un o diversos Centres amb la participació dels Departaments als quals en corresponga la docència.   
2. La Junta de Govern, a proposta del Consell d'un Departament o Institut Universitari, del Consell Social o per iniciativa pròpia, podrà decidir l'organització de nous estudis per a l'obtenció d'aquests títols, sia proposar la creació de nous Centres o modificant els existents, sia mitjançant l'encàrrec de l'elaboració d'una proposta de pla d'estudis a un Centre o Centres.   
En el primer cas, la Junta de Govern podrà encarregar a un Departament o Centre la coordinació de l'elaboració de la proposta del pla d'estudis mentre es realitzen els tràmits de creació o modificació dels corresponents Centres.   
3. Una vegada elaborada la proposta de modificació o creació de plans d'estudis, la documentació serà sotmesa a informació de la comunitat universitària durant un mes . Finalitzat aquest termini tot l'expedient serà dictaminat per la comissió d'estudis que l'elevarà a la Junta de Govern per a la seua aprovació, previ informe del Consell Social en cas que el pla comporte modificacions pressupostàries. El Claustre serà informat de la decisió de la Junta de Govern.   
4. En el cas de plans d'estudis per a l'obtenció dels títols esmentats el article 132.1, llevat del de Doctor, han de respectar-se les directrius generals dictades per l'administració educativa que n'asseguren l'homologació.   
Article 137  
1. En les propostes de plans d'estudis a què fa referència l'article anterior, hi han d'ésser tinguts en compte almenys els següents aspectes:   
a) Justificació científica, cultural i social del pia.   
b) Estructura i objectius docents dels cicles i especialitats.   
c) Relació de matèries, treballs i pràctiques per cicle, hores lectives, si escau, i condicions mínimes per a la superació de cada cicle, així com períodes d'escolaritat.   
d) Règim general d'incompatibilitats i convalidacions, especialment respecte als anteriors plans que siguen substituïts o modificats pel proposat.   
e) Departaments que se'n responsabilitzen de la docència.   
f) Centre al qual correspon la gestió administrativa i l'organització dels ensenyaments del pla d'estudis.   
g) Memòria en què s?hauran de descriure els recursos necessaris, humans i materials, així com les possibles repercussions sobre els Departaments,- Centres i Serveis de la Universitat de València.   
2. En el cas de plans d'estudis oberts regits per sistemes de crèdits, s'hi han d'explicitar les diferents modalitats mitjançant les quals hom podrà superar cada cicle. Així mateix, s'hi especificarà el percentatge de crèdits o matèries d'uns altres plans d'estudis que hom podrà cursar i el procediment que regula els corresponents acords entre els Departaments i Centres afectats.   
Article 138  
L'ensenyament en la Universitat de València es cursa amb un únic tipus de matricula. Els òrgans de govern estaran obligats a facilitat l'accés dels estudiants al servei públic dels ensenyaments universitaris mitjançant una organització docent que garantesca l'existència de grups, torns i horaris adequats i suficients. Tanmateix, el Claustre pot establir, a proposta de la Junta de Govern, un règim de dispenses en les obligacions mínimes fixades en els plans d'estudis a tots aquells qui, per causa justificada, els siga impossible cursar els estudis d'acord amb els horaris establerts.   
Article 139  
La docència es desenvoluparà de conformitat amb el calendari acadèmic aprovat per la Junta de Govern, d'acord amb la peculiar organització de cada pla d'estudis.   
Article 140  
Els professors responsables de cadascun dels ensenyaments han de presentar un programa juntament amb una exposició dels objectius, bibliografia i sistema d'avaluació per a la discussió en el Consell del Departament i la posterior comunicació a la Junta del Centre, a efectes de coordinació i publicitat abans de l'inici de la matrícula de cada curs acadèmic.   
Article 141  
En els sistemes d'avaluació, han de tenir-s'hi en compte els següents aspectes:   
1. La participació en les classes teòriques i pràctiques, seminaris i altres activitats complementàries.   
2. Els treballs presentats en relació al contingut de la disciplina.   
3. Els exàmens parcials i finals que eventualment es realitzen. Qualsevol document lliurat a un professor perquè l'evalue, haurà de conservar-se al Departament almenys fins que acabe el termini de reclamació.   
Article 142  
Durant quinze dies a partir de la data en què es faça públic el resultat de l'avaluació d'una assignatura o part d'aquesta, els estudiants podran sol·licitar del professors responsable la revisió dels exàmens i la ponderació obtinguda pels diferents criteris assenyalats en l'article anterior. Els professors, en el termini màxim de set dies, procediran a la revisió. Produïda la contestació o esgotats els terminis anteriors, l'estudiant que va presentar la reclamació podrà impugnar durant un període de set dies l'avaluació o la seua revisió davant la Junta del Centre, la qual nomenarà, en la seua primera sessió ordinària o, si escau, extraordinària, una comissió formada almenys per tres professors i un estudiant, la qual resoldrà la impugnació en el termini de quinze dies. La resolució tindrà tots aquelles efectes retroactius que siguen favorables a l'estudiant. Els períodes i terminis prevists en aquest article es comptabilitzaran dins el calendari acadèmic.   
Article 143  
Al final de cada curs acadèmic, el Consell del Departament ha de fer una anàlisi critica del desenvolupament dels ensenyaments que tinga encarregats, recollint la màxima informació possible dels diferents grups. Els resultats de l'anàlisi, juntament amb els informes que els professors i els estudiants hagen presentat al Departament, s'han d'incloure en la Memòria anual.   
Secció Segona  
Dels estudis de Doctor  
Article 144  
Els estudis dirigits a l'obtenció de títol de Doctor es realitzaran sota la direcció i la responsabilitat acadèmica d'un Departament. Consisteix en la superació de cursos i seminaris inclosos en el programa de doctorat, durant un mínim de dos anys, i en la realització, defensa i aprovació d'un treball original d'investigació, o tesi doctoral, dirigit per un Doctor. Podrà accedir als esmentats estudis qui haurà obtingut el títol de Llicenciat, Enginyer o Arquitecte. La Junta de Govern, a proposta de la Comissió d'Estudis, establirà els criteris de valoració de mèrits per a l'admissió dels aspirants.   
Article 145  
La Junta de Govern, a proposta de la Comissió de Professorat, ha de nomenar fins a tres Comissions de Doctoral presidides pel Rector o persona en qui delegue, i formades cadascuna per dotze professors doctors que seran designats per la Junta mateixa, per majoria de les tres cinquenes parts. Així mateix, la Junta de Govern establirà, previ dictamen de la Comissió d'Estudis i per acord de la mateixa majoria anterior, la normativa específica que regula els estudis de doctorat a la Universitat de València. Aquesta normativa delimitarà la composició, competències i àmbits d'actuació d'aquestes Comissions de Doctoral.   
Article 146  
Pel que fa als estudis de doctorat, correspon a cada Departament:   
a) Elaborar, proposar i coordinar els seus programes de doctorat i dirigir acadèmicament els que puguen ser desenvolupats pels Instituts Universitaris.   
b) Informar les propostes de composició dels Tribunals de Tesis Doctorals que elaboren les Comissions de Doctoral, així com designar entre els seus membres el President i el Secretari del Tribunal, havent escoltat prèviament el Director de la Tesi Doctoral.   
c) Les funcions que li atribuesquen aquests Estatuts, la Normativa d'Estudis de Doctoral de la Universitat de València i la resta de la legislació vigent.   
Article 147  
Una vegada acabada l'elaboració d'una tesi doctoral, aquesta es presentarà a la Comissió de Doctoral corresponent amb l'autorització dels seu Director, la ratificació del Tutor, en cas que el Director no siga membre del Departament responsable, i la conformitat d'aquest Departament. Durant el termini d'un mes la tesi restarà dipositada a la Secretaria General de la Universitat, al Departament corresponent i a la Secretaria del Centre al qual és adscrit, la qual cosa es farà pública perquè puga ser examinada. Transcorregut el període d'exposició pública, la Comissió de Doctoral corresponent proposarà, si escau, el Tribunal davant el qual haurà d'ésser defensada en sessió pública, en els termes establerts en la normativa dels estudis de doctorat i la resta de la legislació.   
Secció Tercera  
Dels estudis de postgraduat i d'especialització  
Article 148  
La Universitat de València, per acord de la Junta de Govern, pot establir estudis destinats principalment a l'ampliació professional dels sabers, al reciclatge de titulats universitaris, a la formació permanent i, especialment, a la formació inicial del personal docent i investigador universitari. Així mateix, la Universitat de València pot establir estudis conduents a l'obtenció de títols oficials d'especialització professional.   
Les propostes d'aquests estudis podran sorgir dels Departaments, Centres o Serveis i, per a llur aprovació per la Junta de Govern, s'hauran d'acompanyar almenys d'una Memòria que els justifique i en què s'exposen les necessitats per a poder desenvolupar-los. En cas que la Junta de Govern ho desidesca, la Memòria seguirà els tràmits prevists en l'article 136.3. Aquests estudis es regiran, en allò que els siga aplicable, pel que disposen els articles 138 al 143.   
Secció Quarta  
Dels estudis d'extensió universitària  
Article 149  
La Universitat de València, per acord de la Junta de Govern, pot establir estudis d'extensió universitària. Aquests estudis van adreçats a la difusió i la divulgació social dels coneixements, la ciència i la cultura.   
La realització d'aquest tipus d'estudis es farà preferentment en col·laboració amb d'altres entitats públiques o privades.   
Les propostes d'aquests estudis podran sorgir dels Departaments, Centres o Serveis i, per a llur aprovació per la Junta de Govern, s'hauran d'acompanyar d'una Memòria que els justifique i en la qual s'exposen les necessitats per a poder desenvolupar-los.   
Secció Cinquena  
Dels premis i honors acadèmics  
Article 150  
1. La Junta de Govern, a proposta d'una Junta de Centre, pot atorgar anyalment premis extraordinaris de Diplomat, Arquitecte Tècnic i Enginyer Tècnic, a raó d'un per cada cinquanta o fracció, i premis extraordinaris de Llicenciat, Arquitecte i Enginyer, a raó d'un per cada cinquanta o fracció comptabilitzats per cada especialitat de segon cicle existent al Centre proponent. La Junta de Govern aprovarà, a proposta de la Comissió d'Estudis, el Reglament que determine les condicions i el procediment que han de seguir les propostes dels Centres.   
2. La Junta de Govern, a proposta d'una Comissió de Doctorat, pot atorgar anyalment premis extraordinaris de Doctoral, a raó d'un per cada deu o fracció, entre els Doctors corresponents a la Comissió de Doctoral proponent.   
Article 151  
La Junta de Govern, a proposta d'un Departament o Centre i previ informe de la Comissió de Doctoral corresponent, pot nomenar Doctor Honoris Causa aquelles persones que, en consideració a llurs mèrits, estime mereixedora d'aquest nomenament.   
CAPITOL SEGON  
De la Investigació  
Article 152  
La recerca de nous coneixements és tasca prioritària de la Universitat de València. A aquest efecte, la investigació que s'hi duga a terme ha de reunir els requisits d'originalitat i documentació que li són propis, i ha de fonamentar-se:   
a) En el desenvolupament públic de qualsevol línia d'investigació.   
b) En l'increment dels coneixements bàsics i del benestar de la societat i en una atenció preferent a la realitat i a l'anàlisi de les necessitats.   
c) En la lliure opció de l' investigador a treballar en la línia d'investigació que elegesca.   
La investigació universitària ha d'ésser finançada a través del pressupost de la Universitat de València. Es obligació de la Universitat de València aconseguir les suficients dotacions pressupostàries pel tal de proporcionar als investigadors els mitjans i la documentació que calguen, així com facilitar-los-hi l'accés.   
Article 153  
Tots els membres del personal docent i investigador de la Universitat de València amb el títol de Doctor tenen els mateixos drets i deures en relació amb l'organització i el desenvolupament de la investigació universitària.   
Tots els membres de personal docent i investigador que no posseesquen el títol de Doctor tenen el dret a adscriure's a una de les línies d'investigació establertes i, si escau, a centrar preferentment llur activitat investigadora en la realització de la tesi doctoral.   
Hom garanteix la igualtat d'oportunitats per a l'exercici de la  
Article 154  
Hom considera línia d'investigació de la Universitat de València la desenvolupada tant per un Doctor individualment com per un grup d?investigadors amb la direcció d?un Doctor. Els investigadors corresponents a cada línia constitueixen una Unitat d?Investigació. Cada Unitat podrà desenvolupar més d'una línia d'investigació.   
Excepcionalment, un professor o grups de professors que no posseesquen el títol de Doctor podran sol·licitar de la Comissió d?Investigació el reconeixement de llur línia d'investigació i, juntament amb aquesta, de la Unitat d?Investigació corresponent.   
Article 155  
D'acord amb aquests Estatuts, els investigadors de la Universitat de València poden establir relacions de col·laboració amb investigadors d'unes altres universitats, dins els corresponents convenis interuniversitaris subscrits. Així mateix, poden relacionar-se amb persones o entitats públiques o privades extrauniversitàries mitjançant la formalització dels corresponents convenis i contractes autoritzats pel Rector.   
Article 156  
La Comissió d?Investigació s'encarrega de vetlar pel compliment dels principis continguts en l'article 152é. d'aquests Estatuts, i té caràcter consultiu i assessor de la Junta de Govern. Es formada pel Rector o persona en qui delegue, que la presideix, i per representacions del personal docent i investigador, Doctors i no-doctors, i dels diferents Departaments i Instituts Universitaris, en la forma que decidesca el Claustre.   
Article 157  
Són funcions de la Comissió d?Investigació:   
a) Proposar la política d'investigació de la Universitat de València i marcar-ne les prioritats, tot atenent tant la investigació bàsica com l'aplicada.   
b) Fomentar la coordinació de les tasques investigadores.   
c) Avaluar, amb criteris objectius, els projectes d'investigació que li siguen proposats, així com la investigació efectuada per cadascuna de les Unitats d?Investigació de la Universitat de València. L'aprovació d'aquests criteris l'haurà de realitzar la Junta de Govern prèviament a l'inici del termini de presentació dels projectes d'investigació.   
d) Proposar la distribució de l'assignació pressupostària d'investigació entre les Unitats d?Investigació, atenent l'avaluació de la investigació efectuada i dels projectes presentats, així com les prioritats de política investigadora de la Universitat de València.   
e) Efectuar anualment el seguiment del desenvolupament de les investigacions subvencionades a través de la Universitat de València.   
f) Elaborar la memòria anual d'investigació.   
g) Informar la proposta de dispensa temporal, tota o parcial, de les obligacions docents d'aquells professors amb dedicació a temps complet que ho sol·liciten i que hagen demostrat llur capacitat investigadora.   
h) Totes aquelles que li siguen encomanades pel Rector, la Junta de Govern o la Comissió d'Avaluació.   
Per a l'exercici de les seues funcions, la Comissió d?Investigació podrà sol·licitar l'assessorament dels experts que considere oportú.   
Article 155  
Segons aquests Estatuts els investigadors de la Universitat de València poden establir relacions de col·laboració amb investigadors d'altres universitats, dins dels corresponents convenis interuniversitaris subscrits. Així mateix, poden relacionar-se amb persones o entitats públiques o privades extrauniversitàries mitjançant la formalització dels corresponents convenis i contractes autoritzats pel Rector.   
Article 156  
La Comissió d?Investigació s'encarrega de vetlar pel compliment dels principis continguts en l'article 152 dels presents Estatuts i té caràcter consultiu i assessor de la Junta de Govern. Està formada pel Rector o persona en qui delegue, que la presideix i per representacions del personal docent i investigador, Doctors i no Doctors, i dels diferents Departaments i Instituts Universitaris, en la forma que decidesca el Claustre.   
Article 157  
Són funcions de la Comissió d?Investigació:   
a) Proposar la política d?Investigació de la Universitat de València i marcar-ne les prioritats, atenent tant a la investigació bàsica com a l'aplicada.   
b) Fomentar la coordinació de les tasques investigadores.   
c) Avaluar amb criteris objectius els projectes d'investigació que li siguen proposats, així com d?Investigació efectuada per cadascuna de les Universitats d?Investigació de la Universitat de València. L'aprovació d'eixos criteris haurà de realitzar-la la Junta de Govern prèviament al començament del termini de presentació dels projectes d'investigació.   
d) Proposar la distribució de l'assignació pressupostària d'investigació entre les Unitats d?Investigació, atenent a l'avaluació de la investigació efectuada i dels projectes presentats, així com a les prioritats de la política investigadora de la Universitat de València.   
e) Efectuar anualment el seguiment del desenvolupament de les investigacions subvencionades a través de la Universitat de València.   
f) Elaborar la Memòria anual d'investigació.   
g) Informar la proposta de dispensa temporal, total o parcial de les obligacions docents d'aquells professors amb dedicació a temps complet que ho sol·liciten i que hagen demostrat la seua capacitat investigadora.   
h) Totes aquelles que li siguen encarregades pel Rector, la Junta de Govern o la Comissió d'Avaluació.   
Per a l'exercici de les funcions, la Comissió d?Investigació podrà recaptar l'assessorament dels experts que considere oportú.   
TITOL QUART  
De la Comunitat Universitària  
CAPITOL PRIMER  
Del Personal Docent i Investigador  
Secció Primera  
De la composició i del règim jurídic  
Article 158  
El personal docent i investigador de la Universitat de València es constituït:   
a) Pels funcionaris dels cossos docents.   
b) Pel personal docent i investigador contractat.   
c) Pels becaris d'investigació.   
Article 159  
La Comissió de Professorat té caràcter consultiu i assessor de la Junta de Govern. Es formarà pel Rector o persona en qui delegue, que la presideix, i per representacions del personal docent i investigador, dels estudiants i del personal d'administració i serveis en la forma que decidesca el Claustre, tot garantint-hi la presència majoritària del personal docent i investigador, la seua distribució proporcional entre funcionaris i no-funcionaris, i la presència de membres de totes les Facultats, Escoles i Col·legis.   
Les funcions de la Comissió de Professorat són les previstes en aquests Estatuts, a més de l'elaboració del seu Reglament de Règim Intern i de les que li puguen ser encomanades pel Rector o per la Junta de Govern.   
Article 160  
Sense perjudici de desenvolupament o regulació específica, si escau:   
1. Són drets del personal docent i investigador de la Universitat de València a més dels reconeguts en les lleis i d'altres articles d'aquests Estatuts els següents:   
a) La llibertat acadèmica, que es manifesta en les llibertats de càtedra i d'investigació.   
b) La formació permanent, amb la finalitat de garantir la constant millora de la seua tasca docent i investigadora.   
c) La participació en les iniciatives universitàries d?extensió cultural.   
d) L'audiència en l'avaluació de les seues activitats universitàries.   
e) La negociació de les condicions de treball, la vaga i la realització d'eleccions sindicals.   
2. Són deures del personal docent i investigador, a més dels prevists en les lleis i en d'altres articles d'aquests Estatuts, els següents:   
a) Complir les obligacions inherents al règim de dedicació triat.   
b) Sotmetre's al règim d'incompatibilitats prevists en aquests Estatuts.   
c) Atendre les seues tasques d'investigació i millorar la seva actuació docent.   
d) Conéixer les llengües oficials a la Universitat de València.   
Article 161  
Els professors funcionaris dels cossos docents -Catedràtics i Titulars- es regeixen per les disposicions vigents que els siguen aplicables i per aquests Estatuts; tindran dedicació a temps complet a la Universitat de València llevat del cas que, davant una petició raonada presentada per l'interessat, la Junta de Govern els haja concedit la dedicació a temps parcial. Cada professor assumeix la responsabilitat docent d'almenys una assignatura i grup, o d'un nombre de crèdits equivalent a tres hores lectives setmanals, llevat de les excepcions que es deriven de l'aplicació d'aquests Estatuts.   
Article 162  
Al personal docent i investigador contractat per la Universitat de València, hom li reconeix el dret al contracte laboral, d'acord amb la legislació vigent i amb els drets i obligacions que s'hi preveuen.   
Article 163  
Als efectes prevists en aquests Estatuts, hom considera becaris d'investigació aquells titulats superiors que desenvolupen activitats investigadores i, si escau, de col·laboració docents dins un Departament o Institut, i que en llur selecció com a becaris hagen intervingut òrgans d'universitat. Els criteris d'aquesta selecció han de ser elaborats per la Comissió d'Investigació, aprovats per la Junta de Govern i, en cap cas, no poden reduir-se a la sola consideració de l'expedient acadèmic.   
Els programes de formació i, si escau la col·laboració en activitats docents dels becaris d'investigació seran regulats per les normes que elabore la Comissió de Professorat i que aprove la Junta de Govern, i pels Reglaments de Règim Intern dels Departaments o Instituts corresponents. En cap cas, la col·laboració dels becaris en activitats docents no suposarà un entrebanc per a llur formació docent i investigadora.   
Article 164  
1. El personal docent i investigador de la Universitat de València, d'acord amb els requisits que la Junta de Govern aprove a proposta conjunta de les Comissions de Professorat i d'Investigació, podrà millorar o completar la seua formació en un altra universitat o institució acadèmica o científica, sense la pèrdua del lloc de treball i sense perjudici del compliment per part del Departament corresponent de les obligacions docents d'aquests.   
2. El personal docent i investigador amb dedicació a temps complet té dret a anys sabàtics, sempre que reunesca les condicions que siguen fixades per la Junta de Govern a proposta conjunta de les Comissions de Professorat i d'Investigació. En acabar l'any sabàtic, el beneficiari presentarà una memòria de l'activitat realitzada.   
3. Correspon a la Junta de Govern, amb l'informe previ de la Comissió de Professorat, la regulació de les obligacions del persona docent i investigador segons el seu règim de dedicació i la proposició de llicències i d'altres situacions administratives per a sotmetre-les a la dedicació del Rector.   
Article 165  
Hom reconeix a les Assemblees dels Estaments del personal docent i investigador esmentats a l'article 158é, i al Comité Sindical del personal docent i investigador de la Universitat de València el dret a elevar propostes als òrgans de govern i representació, el dret que aquestes propostes hi siguen considerades i el dret a negociar aquells aspectes de les condicions de treball no prevists en la legislació vigent.   
Secció Segona  
De les plantilles, la provisió de places i la contractació  
Article 166  
Correspon a la Comissió de Professorat l'elaboració del Reglament General de la plantilla del personal docent i investigador, tenint el compte les necessitats docents i investigadores i les de promoció del personal docent i investigador. Així mateix, correspon a la Comissió de Professorat, a partir de les demandes formulades pels Departaments i pels Centres i Serveis, si escau, l'elaboració i l'actualització periòdica del projecte global de plantilla, en aplicació d?allò que és previst al Reglament. Elevat el projecte a la Junta de Govern, aquesta remetrà al Consell Social els acords corresponents. En la plantilla del personal docent i investigador, i a efectes pressupostaris, no s'hi inclourà el personal esmentat al punt c) de l'article 158.   
La Comissió de Professorat elaborarà, per a la seua aprovació per la Junta de Govern, la normativa general per a la provisió de places i la contractació del personal docent i investigador de la Universitat de València, d'acord amb aquests Estatuts. Aquesta normativa haurà de garantir la preferència de la dedicació a temps complet sobre la dedicació a temps parcial.   
Article 167  
1) En quedar vacant una plaça del cossos de funcionaris docents, la Junta de Govern, amb els informes previs de la Comissió de Professorat, del Departament i, si escau, del Centre corresponent, acordarà si és procedent o no la minoració o el canvi de denominació o de categoria de la plaça, tot respectant el Reglament General de les plantilles del personal docent i investigador. L'acord de la Junta de Govern serà tremés al Consell Social per a la seua aprovació.   
2) En els concursos per a la provisió de places de funcionaris dels cossos docents, tant les vacants com les de nova creació, correspon a la Junta de Govern, amb els informes previs de la Comissió de Professorat, del Departament i, si escau, del Centre corresponent, acordar la convocatòria del concurs, que podrà ser de mèrits. En aquest darrer cas, la iniciativa haurà de partir necessàriament del Departament corresponent.   
3) La convocatòria de la plaça s'ha d?acompanyar d'una descripció de les tasques a realitzar i del règim de dedicació que el Departament corresponent, una volta consultats els Centres on s'ha d?impartir la docència, proposarà a la Junta de Govern per a la seua aprovació, amb l'informe previ de la Comissió de Professorat.   
4) En la convocatòria figurarà que el qui obtinga una plaça s'haurà de sotmetre a les avaluacions del coneixement de les llengües que són oficials a la Universitat de València.   
5) Els concursos es realitzaran a les dependències de la Universitat de València que la Junta de Govern determine.   
Article 168  
Correspon a la Comissió de Professorat:   
a) Elaborar bases generals d'avaluació que, exposades per la Junta de Govern, seran lliurades als Presidents de les Comissions de provisió de places per tal que siguen utilitzades en la confecció dels criteris de valoració en què es fonamentarà el juí sobre els mèrits dels concursants.   
b) Proposar al Rector, prèvia consulta al Consell del Departament corresponent -que ha de comunicar totes les propostes de noms presentades en el si del Departament amb especificació del suport rebut-, el nomenament de President i de Secretari, titulars i suplents, que formaran part de la Comissió que ha de resoldre el concurs. Aquests professors podran ser tant de la Universitat de València com d'unes altres universitats. En cas que ho hi haja prou professors de l'àrea de coneixement corresponent a la plaça objecte de concurs, hom podrà nomenar-ne d'altres que tinguen relació amb l'esmentada àrea. El Rector podrà demanar al integrants de la Comissió un informe referent al desenvolupament del concurs .   
Article 169  
Per tal de valorar les reclamacions contra resolucions de les Comissions de provisió de places, el Claustre elegirà per majoria de 3/5, en votació secreta, una Comissió d'Apel·lacions de Concursos presidida pel Rector i constituïda per sis catedràtics. Aquesta Comissió es renovarà per meitats cada dos anys. Els membres als quals haja d'afectar la primera renovació es decidiran per sorteig.   
Article 170  
La Junta de Govern, a proposta de la Comissió de Professorat, distribuirà per Departaments i per Centres i Serveis, si escau, les places de personal docent i investigador contractat, d'acord amb allò que és previst en la plantilla del personal docent i investigador. La convocatòria dels concursos serà acordada per la Junta de Govern. Aquesta convocatòria ha de ser pública i s'acompanyarà d'una descripció de la tasca a realitzar i del règim de dedicació, així com de l'enumeració de tots aquells requisits que s'hi establesquen.   
Article 171  
Els concursos a què fa referència l'article anterior, les possibles renovacions dels contractes i el nomenament d'interins que cobresquen temporalment places vacants dels cossos docents, seran resolts per Comissions de Contractació, de les quals formaran part:   
a) El Rector o persona en qui delegue, que les ha de presidir.   
b) Dos membres del personal docent i investigador i un estudiant elegits pel Consell del Departament.   
c) Tres membres del personal docent i investigador del Centre al qual és adscrit el Departament, designats per sorteig entre els qui no pertanguen al Departament.   
La Comissió de Professorat ha d?elaborar els criteris general s d'avaluació que han d'observar les Comissions de Contractació, criteris que hauran d'ésser aprovats per la Junta de Govern i es faran públics juntament amb la convocatòria.   
La Comissió de Contractació, una vegada constituïda, farà públic el barem concret mitjançant el qual jutjarà els candidats i en què figurarà la valoració positiva del coneixement de la llengua pròpia de la Universitat de València.   
En cas d'haver-hi impugnacions, aquestes seran informades per la Comissió de Professorat en el termini d'un mes.   
Article 172  
La Universitat de València pot contractar Ajudants, tant de Facultat o d'Escola Tècnica Superior com d'Escola Universitària, en els termes establerts en aquests Estatuts i altres disposicions vigents. Llar activitat ha d'ésser orientada a completar-ne la formació científica i docent, al si d'un Departament o Secció Departamental adscrita al Centre. Col·laboraran en tasques docents, sense que la dedicació a aqueixes tasques paga, en cap cas, suposar la responsabilitat total d'una assignatura ni excedir el trenta per cent de la dedicació corresponent als professors funcionaris amb dedicació a temps complot.   
En la contractació d'Ajudants de Facultat o d'Escola Tècnica Superior és mèrit qualificat ser o haver estat becari d'investigació a la Universitat.   
Article 173  
La Junta de Govern, per pròpia iniciativa o a proposta d'un Departament o, si escau, d'un Centre o Servei, i amb l'informe preceptiu de la Comissió de Professorat, pot autoritzar la contractació com a Professors Visitants de destacats professors, professionals o artistes.   
Igualment, pot autoritzar la contractació com a Professors Emèrits de reconeguts professors ja jubilats. Tant en l'un cas com en l'altre, la Junta de Govern determinarà les funcions que han de desenvolupar i fixarà la durada de llurs contractes i retribucions, amb l'acord del Consell Social en allò que fa referència als aspectes econòmics.   
Article 174  
La Comissió d'Avaluació té per funció valorar periòdicament les activitats del personal docent i investigador de la Universitat de València.   
L'avaluació de la docència serà anual i correspon a la Comissió proposar a la Junta de Govern, per a la seua aprovació, els procediments d?avaluació pertinents, els quals tindran en compte, necessàriament, l'opinió dels estudiants.  
L'avaluació de l'activitat global de cada membre del personal docent i investigador es realitzarà amb la periodicitat que determine la Junta de Govern i sempre que ho demane l'interessat a l'efecte de la seua continuïtat i promoció. Correspon a la Comissió elaborar el Reglament General d'avaluació, en què ha de figurar l'avaluació de la docència, de la investigació i de totes altres activitats que els interessats justifiquen davant la Comissió, així com l'avaluació del coneixement de les dues llengües que son oficials a la Universitat de València. El resultat de l'avaluació global haurà de ser comunicat necessàriament a l'interessat.   
Article 175  
La Comissió d'Avaluació és formada pel Rector o persona en qui delegue, que la presideix, i per representacions del personal docent i investigador, dels estudiants i del personal d'administració i serveis, en la forma que decidesca el Claustre.   
Els integrats d'aquesta Comissió son elegits per un període màxim de quatre anys i cap dels seus membres no pot ser elegit per dos períodes consecutius. El mandat dels representants dels estudiants és d'un any.   
CAPITOL SEGON  
Dels Estudiants   
Article 176   
Tenen la condició d'estudiants de la Universitat de València aquells qui estiguen matriculats en alguns dels seus Departaments o Centres. A l'efecte de participar en els òrgans de govern i de representació, hom considera estudiants els qui cursen estudis conduents a l'obtenció de títols de Diplomat, Arquitecte Tècnic, Enginyer Tècnic, Llicenciat, Arquitecte, Enginyer i Doctor.   
Article 177  
Els estudiants de la Universitat de València tenen els drets que tot seguit s'assenyalen, a més dels que els siguen reconeguts en les lleis vigents i en d'altres articles d'aquests Estatuts:   
a) A la lliure elecció dels estudis que vulgen cursar.   
b) A rebre un ensenyament adequat i a comptar amb els mitjans necessaris per a llur formació científica.   
c) A participar activament i crítica en les tasques docents i investigadores, així com en llur programació i ordenació.   
d) A participar en el control de la qualitat de l'ensenyament i de la tasca docent del professorat.   
e) A participar en l'elaboració del plans d'estudis i a decidir lliurement el propi currículum amb l?assessorament necessari.   
f) A les assignacions pressupostàries i als mitjans materials necessaris per a l'exercici dels drets reconeguts als apartats d) i e) del punt 1 de l'article 11 d'aquest Estatuts.   
g) A la suspensió de la participació en les activitats acadèmiques, decidida col·lectivament.   
h) A una valoració objectiva de llur rendiment acadèmic i que aquesta valoració siga justificada, així com a exercir les mesures d'impugnació corresponents contra qualsevulla actuació que consideren injustificada o arbitrària.   
i) A beneficiar-se de les beques, ajuts i exempcions que la Universitat de València establesca en favor del estudiants i a participar en els òrgans que les hagen d'atorgar, tot respectant sempre la igualtat d'oportunitats.   
j) A rebre una adequada informació de llurs drets i deures com a membres de la comunitat universitària, així com del funcionament general de la Universitat de València.   
k) A la protecció de la Seguretat Social, en els terminis i condicions que establesquen les disposicions legals que la regulen.   
Els estudiants tenen el deure de realitzar el treball intel·lectual propi de llur condició d'universitaris i els altres prevists en aquests Estatuts.   
Article 178  
Tots els estudiants de la Universitat de València poden participar en la presa de decisions sobre els assumptes que els concernesquen, a través de les Assemblees d'Estudiants de Grup, Centre i Universitat, les quals són els òrgans màxims de participació en l'ambit respectiu .   
Article 179  
L?òrgan màxim de representació dels estudiants d'un Centre és l'Assemblea de Representats del Centre. Aquesta Assemblea de Representants ha de comptar amb assignacions pressupostàries, llocs de reunió i mitjans de difusió i de participació suficients per tal que puga exercir la seua tasca.   
Article 180  
L'Assemblea de Representants és formada:   
a) Pels representants elegits per cadascun dels grups de primer i segon cicle, i pels estudiants integrats en els programes de doctorat per un període d'un any, d'acord amb un criteri proporcional i de manera que el nombre d'aquests representants siga major de 25 i menor de 100. S'hi ha de garantir, en qualsevol cas, un representant per grup i especialitat.   
b) Pels claustrals elegits pels estudiants del Centre.   
c) Pels estudiants membres de la Junta del Centre.   
Tots el membres de l'Assemblea de Representants del Centre responen de llur actuació en els òrgans de govern i de representació davant l'Assemblea d'Estudiants del Centre.   
Article 181  
Són funcions de l'Assemblea de Representats:   
a) Executar les tasques que li encomane l'Assemblea d'Estudiants del Centre i coordinar les iniciatives que sorgesquen de les Assemblees de Grup.   
b) Decidir la distribució de l'assignació pressupostària que, en l'àmbit del Centre, es dedique a activitats esportives i culturals dels estudiants.   
c) Elegir i, si escau, revocar els representants en les Comissions de Centre i en aquelles d'Universitat en què estiga establert un sistema de representació per Centre.   
d) Elegir, si escau, revocar els representants en les Juntes de les unitats d'Informació Bibliogràfica.   
e) Elegir entre els seus membres i, si escau, revocar les persones que formaran part de l'Assemblea General d'Estudiants en representació del Centre.   
f) Elaborar i modificar el reglament que regule la seua constitució i funcionament.   
g) Ser oïda en els expedients disciplinaris oberts a estudiants del respectiu Centre.   
h) Acordar i proposar les mesures que considere oportunes per a la millor defensa dels drets i interessos del estudiants.   
i) Exercir totes les competències que li siguen encomanades per la Junta del Centre i, en general, aquelles que es deriven d'aquests Estatuts.   
Article 182  
L?òrgan màxim de representació dels estudiants de la Universitat de València és l'Assemblea General d'Estudiants. Aquesta Assemblea General ha de comptar amb assignacions pressupostàries, llocs de reunió i mitjans de difusió i de participació per tal que puga realitzar la seva tasca. L'Assemblea General d'Estudiants nomenarà al seu si una Comissió Gestora.   
Article 183  
Formen part de l'Assemblea General d'Estudiants:   
a) Una representació de cada Centre, consistent en un estudiant per cada 400 o fracció major de 200 dels matriculats al Centre, elegits per l'Assemblea de Representants. S'hi ha de garantir, en qualsevol cas, un representant per Centre.   
b) Els estudiants membres de la Junta de Govern.   
Article 184  
Són funcions de l'Assemblea General d'Estudiants:   
a) Prendre en consideració i pronunciar-se sobre les tasques que li encomane l'assemblea d'Estudiants de la Universitat de València i coordinar les iniciatives que sorgesquen de les Assemblees de Centre.   
b) Decidir la distribució de les assignacions pressupostàries que en l'àmbit de la Universitat de València es dediquen a activitats culturals, esportives i de representació dels estudiants.   
c) Participar mitjançant representants en la distribució de beques, ajuts i crèdits destinats al estudiants de la Universitat de València, així com en la fixació dels criteris per a llur concessió.   
d) Elaborar i elevar propostes a la Junta de Govern i al Claustre.   
e) Elaborar i modificar, el reglament que regule la seua constitució i funcionament.   
f) Elegir i, si escau, revocar representants d'estudiants en Comissions d'Universitat.   
g) Acordar i proposar les mesures que considere oportunes per a la millor defensa del drets i interessos del estudiants.   
h) Totes aquelles que li siguen encomanades pel Claustre o per la Junta de Govern i, en general, aquelles que es deriven d'aquests Estatuts.   
CAPITOL TERCER  
Del personal d?Administració i Serveis  
Secció Primera  
De la composició i del règim jurídic  
Article 185  
El personal d'administració i serveis de la Universitat de València és integrat pels funcionaris, de carrera o d'ocupació, de les escales pròpies de la Universitat de València, pel personal laboral propi i pels funcionaris de l'Estat i d'altres administracions públiques que presten llurs serveis a la Universitat de València en les situacions administratives previstes per la legislació vigent.   
Article 186  
Sense perjudici de desenvolupament o regulació legal específica, si escau,  
1. Són drets del personal d'administració i serveis de la Universitat de València, a més dels reconeguts en les lleis i en d'altres articles d'aquests Estatuts, els següents:   
a) De negociació i vaga.   
b) De realització d'eleccions sindicals.   
c) D'assistència a les activitats de formació i perfeccionament organitzades per la Universitat de València i d'altres organismes o institucions, i que la Universitat de València els facilite els mitjans oportuns.   
d) D'audiència en l'avaluació del seu treball i activitat universitària.   
2. Són deures del personal d'administració i serveis de la Universitat de València, a més dels prevists en les lleis i en d'altres articles d'aquests Estatuts, els següents:   
3. Perfeccionar la seua formació professional.   
b) Atendre les funcions de gestió, assistència i assessorament, d'índole económico-administrativa i de serveis, per a la realització de l'activitat universitària.   
c) Complir les obligacions inherents al seu règim de dedicació.   
d) Sotmetre's al règim d'incompatibilitats previst en aquest Estatuts.   
Article 187  
El personal d'administració i serveis funcionari es regeix per aquests Estatuts i per les disposicions de la legislació vigent que els siguen aplicables.   
El personal d'administració i serveis en règim de contracte laboral es regeix per aquests Estatuts i per la legislació laboral vigent.   
Article 188  
Les decisions sobre les situacions administratives i laborals del personal d'administració i serveis de la Universitat de València corresponen al Rector.   
Article 189  
En exercici de la seua autonomia i d'acord amb la legislació vigent, la Universitat de València pot establir convenis amb d'altres administracions públiques, amb la finalitat d'aconseguir la mobilitat del seu personal d'administració i serveis.   
Article 190  
La Universitat de València pot contractar excepcionalment personal per a la realització de treballs específics i concrets no habituals, d'acord amb la legislació de contractes de l'Estat i aquests Estatuts, sense perjudici, si escau, de la normativa civil o mercantil.   
Article 191  
Les escales de personal funcionari d'administració i serveis de la Universitat de València s'estructuren en grups d'acord amb la titulació exigida per a ingressar-hi, de la següent forma:   
Grup A: Llicenciat, Enginyer, Arquitecte, o equivalent.   
- Escala de Tècnics de Gestió.   
- Escala de Facultatius d'Arxius i Biblioteques.  
Grup B: Diplomat Universitari, Enginyer o Arquitecte Tècnic, o equivalent.   
- Escala de Gestió Universitària.   
- Escala d'Ajudants d'Arxius, Biblioteques i Museus.  
Grup C: Batxiller, Formació Professional de segon grau, o equivalent.   
- Escala Administrativa.  
- Escala d'Auxiliars d'Arxius, Biblioteques i Museus.  
Grup D: Gradual Escolar, Formació Professional de primer grau, o equivalent.   
- Escala Auxiliar.  
Grup E: Certificat d'Escolaritat o equivalent.   
- Escala Subalterna.   
La Universitat de València pot crear les escales de personal d'administració i serveis que li calguen per al seu bon funcionament.   
Article 192  
Els nivells, categories i funcions del personal laboral d'administració i serveis seran definits pels convenis col·lectius corresponents.   
Article 193  
La Comissió de Personal d'Administració i Serveis té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Secretari General, pel Gerent i per representacions del personal docent i investigador, dels estudiants i del personal d'administració i serveis, en la forma que decidesca el Claustre, tot garantint-hi la presència majoritària del personal d'administració i serveis i la presència de membres de tots els Centres i Serveis.   
Article 194  
Són funcions de la Comissió de Personal d'Administració i Serveis:   
a) Elaborar i actualitzar anualment la proposta de plantilla orgànica.   
b) Informar l'organigrama proposat pel Gerent, en què hom descriurà les unitats orgàniques del funcionament económico-administratiu i de serveis de la Universitat de València, així com les funcions i responsabilitats dels llocs de treball.   
c) Proposar les normes per a l'elaboració dels barems que hauran d'aplicar-se en els diferents concursos del personal d'administració i serveis.   
d) Elaborar les bases de les convocatòries i els criteris específics d'avaluació, així com els barems que cal aplicar en els concursos de trasllat, selecció i promoció del personal d'administració i serveis.   
e) Elaborar, si escau, la proposta de composició dels tribunals per als concursos, oposicions i concursos-oposicions. En aquests tribunals hi haurà necessàriament un membre del personal d'administració i serveis de la Universitat de València de la mateixa categoria o escala que la vacant a cobrir, designat a proposta de la Comissió de Personal d'Administració i Serveis. Així mateix, hi haurà un membre del Comité de Funcionaris o del d'Empresa amb veu però sense vot.   
f) Elaborar, si escau, la proposta de composició de les Comissions de Contractació, de les quals formarà part un membre del Comité de Funcionaris o del d'Empresa.   
g) Proposar el règim de provisió de tots els llocs de treball i el règim de trasllats.   
h) Avaluar l'actuació i el rendiment de les unitats orgàniques económico-administratives i de serveis.   
Secció Segona  
De les plantilles orgàniques i de les formes de selecció i promoció   
Article 195  
La plantilla orgànica de la Universitat de València contindrà la relació de llocs de treball, amb l'enumeració de les diferents escales i categories que aquests determinen, i amb l?especificació de llur denominació, característiques essencials, retribucions complementàries i requisits exigits per a llur ocupació.   
La Junta de Govern remetrà al Consell Social, per a llur aprovació, els seus acords sobre la plantilla orgànica del personal d'administració i serveis.   
Article 196  
Serà nul·la de ple dret qualsevol contractació o nomenament no inclosos en la plantilla, sense perjudici d?allò que és disposat en aquests Estatuts.   
Article 197  
Per necessitats del Servei, el Rector, oïts els interessats i el Comité corresponent, podrà traslladar el personal d'administració i serveis a categories, places o llocs de treball dels nivells corresponents, d'acord amb la legislació vigent.   
Article 198  
1. La Universitat de València selecciona el seu personal d'administració i serveis d'acord amb la seua oferta d'ocupació pública, per mitjà de convocatòria pública, segons els principis de publicitat, capacitat i mèrits, mitjançant els sistemes de concurs, oposició o concurs-oposició lliure, a través de convocatòries signades pel Rector. En la convocatòria, si escau, figurarà que el qui obtinga una plaça s?haurà de sotmetre a les avaluacions del coneixement de les llengües que són oficials a la Universitat de València.   
2. Prèviament a la convocatòria pública d'oferta d'ocupació pública, les places vacants de personal d'administració i serveis es convocaran a concurs intern de trasllat, en el qual hom considerarà com a mèrit el coneixement de la llengua pròpia de la Universitat de València.   
Article 199  
1. La Universitat de València reservarà un 50% de les places vacants de les escales i categories de la plantilla orgànica de personal d'administració i serveis per a la promoció interna del seu propi personal.   
2. En produir-s'hi vacants de llocs de treball, el Rector, previ informe de la Comissió de Personal d'Administració i Serveis, podrà procedir a llur proveïment, sia mitjançant lliure designació, amb convocatòria pública, sia mitjançant el sistema normal de provisió, ço és, concurs de mèrits entre el personal d'administració i serveis de la Universitat de València i, en cas que no siguen cobertes les vacants, llur inclusió en l'oferta pública anual de la Universitat de València   
3. En els concursos esmentats, hom considerarà com a mèrit el coneixement de la llengua pròpia de la Universitat de València.   
Article 200  
En les convocatòries de trasllats, selecció o promoció del personal d'administració i serveis, s'hi haurà d?especificar.   
a) El nombre de places o, si escau, de llocs de treball a cobrir i llurs característiques.   
b) Les titulacions exigides en cada cas.   
c) Els sistemes de provisió.   
d) El barem mitjançant el qual hom valorarà els mèrits acreditats pels aspirants.   
e) La descripció del tipus d'exercicis i del programa de les proves a superar.   
f) La composició dels tribunals.   
g) Els terminis de realització de les proves.   
Article 201  
Els membres del personal d'administració i serveis que reunesquen els requisits prevists per la normativa vigent podran responsabilitzar-se, totalment o parcial, de cursos de formació i perfeccionament de l'activitat administrativa, i el Rector podrà autoritzar dispenses de llur dedicació mentre duren aquestes tasques.   
Secció Tercera  
Dels òrgans d'acció sindical  
Article 202  
1. El Comité d'Empresa és l'òrgan de representació sindical del personal laboral d'administració i serveis. Les seues funcions i forma d'elecció són les que estableixen les disposicions vigents en matèria laboral i aquests Estatuts. A més, podrà negociar qüestions no previstes en el Conveni Col·lectiu.   
2. El Comité de Funcionaris és l?òrgan de representació sindical del personal funcionari d'administració i serveis. Les seus funcions i forma d'elecció són les que estableixen les disposicions vigents que li siguen aplicables i aquests Estatuts.   
A més, podrà negociar aquells aspectes de les condicions de treball no prevists en la legislació vigent.   
3. La Universitat de València reconeix ambdós Comitès i els facilita els locals i els mitjans que calguen per a llurs activitats. Els Comitès tenen el dret a informar, en temps i forma, les propostes que la Comissió de Personal d'Administració i Serveis eleve a la Junta de Govern.   
4. A l'efecte de l'elecció d'ambdós Comitès, la Universitat de València constitueix un únic centre de treball.   
Article 203  
Hom reconeix a l'Assemblea del Personal d'Administració i Serveis el dret a elevar propostes als òrgans de govern i de representació i el dret que aquestes propostes siguen preses en consideració.   
Secció Quarta  
De l'avaluació i control  
Article 204  
La Comissió de Personal d'Administració i Serveis, a proposta del Gerent, elaborarà el Reglament General per al control efectiu del treball del personal d'administració i serveis. Aquest Reglament inclourà, si escau, l'avaluació del coneixement de les llengües que són oficials a la Universitat de València.   
CAPITOL QUART  
De les Incompatibilitats i del Règim Disciplinari  
Secció Primera  
De les incompatibilitats  
Article 205  
La dedicació a temps complet és incompatible amb el desenvolupament de qualsevulla altra ocupació remunerada de caràcter estable i amb l'exercici de la professió amb llicència fiscal. Corresponen a la Junta de Govern les decisions sobre el compliment d'aquest precepte.   
Article 206  
El Rector, Vice-rectors, Secretari General, Gerent i Vice-secretari d'Universitat; els Directors de Departament o d'Institut; els Degans, Vice-degans, Secretari i Vice-secretari de Facultats; els Directors, Vice-directors, Secretari i Vice-secretari d'Escola Tècnica Superior, d'Escola Universitària o de Col·legi Universitari i els Directors de Col·legi Major o de Servei; el Director del Jardí Botànic; i en general, totes les denominacions unipersonals que comporten complement de destí, exigeixen la dedicació a temps complet per part de l'interessat. Ningú no podrà tenir alhora dues d'aquestes nominacions.   
La Junta de Govern establirà, per als qui posseesquen alguna de les nominacions anteriors, el règim de compliment de llurs obligacions a la Universitat de València.   
Article 207  
Cap membre de la comunitat universitària no podrà formar part de dos col·legis electorals en una mateixa elecció.   
Article 208  
La condició de membre del Tribunal de Greuges és incompatible, en tot cas, amb la de:   
a) Rector, Vice-rector, Secretari General, Vice-secretari, Gerent i Vice-gerent.   
b) Degà o Director, Vice-degà o Vice-director, Secretari i Vicesecretari de Centre o de Servei.   
c) Director i Secretari de Departament o d'Institut.   
d) Membre de la Junta de Govern.   
e) Membre d'alguna Comissió dels òrgans d'Universitat.   
f) Membre d'algun Comité Sindical.   
g) Cap de Servei, de Secció, de Negociat i Administrador de Centre, sense perjudici de la possibilitat d'obtenir la dispensa temporal de llurs responsabilitats com a tals en cas de ser elegits membres del Tribunal.   
Secció Segona  
Del Règim Disciplinari  
Article 209  
L'adopció de les decisions relatives al règim disciplinari dels membres de la comunitat universitària correspon al Rector, excepte la separació del servei en el cas de personal docent i investigador i de personal d'administració i serveis, que serà acordada per l?òrgan competent segons la legislació vigent i, en el cas d'estudiants, la prohibició de continuar estudis, cosa que requerirà l'acord de la Junta de Govern.   
Article 210  
La Comissió de Disciplina inspecciona el funcionament dels serveis, col . labora en la instrucció de tots els expedients disciplinaris i en el seguiment i control general de la disciplina acadèmica. En formen part el Rector o persona en qui delegue, que la presideix, i una representació a parts iguals del personal docent i investigador, els estudiants, i el personal d'administració i serveis, elegits pels respectius col·lectius de claustrals, en la forma que determine el Claustre. L'Instructor i el Secretari dels expedients disciplinaris seran nomenats pel Rector entre els membres de la Comissió que tinguen la condició de funcionari públic.   
Qualsevulla persona que acredite interés legítim pot sol·licitar que s'inicie expedient disciplinari sobre algun membre de la comunitat universitària. Produïda la sol·licitud, el Rector ordenarà l'obertura de l'oportú expedient informatiu en el termini de trenta dies.   
TITOL CINQUE  
Del Règim Econòmic i Financer  
Article 211  
La Universitat de València, per al compliment dels seus fins i per a la realització de les activitats que li sén pròpies, ha de disposar del patrimoni i dels recursos financers que li calguen.   
La Universitat de València gaudeix de les potestats i els privilegis propis de les administracions públiques, com ara la presumpció de legitimitat i l'executorietat dels seus actes, així com els poders d'execució forçosa i la seua revisió; la potestat sancionadora; la facultat d'utilització de la via de constrenyiment; la recuperació d'ofici dels seus béns; la inembargabilitat del seus béns i drets; els privilegis de prelació i preferència de crèdits; l'exempció de l'obligació de prestar garanties o caucions davant uns altres organismes administratius i davant Jutges i Tribunals; l'exempció d'obligacions tributàries, qualsevol altres reconegudes a l'Administració Pública en general, en els termes que assenyalen les lleis o aquests Estatuts.   
Article 212  
La Comissió Econòmica té caràcter consultiu i assessor de la Junta de Govern. Es formada pel Rector o persona en qui delegue, que la presideix, pel Gerent i per representacions de Departaments, Centres, Serveis i Estaments, en la forma que decidesca el Claustre. Són funcions de la Comissió Econòmica:   
a) Informar el projecte de pressupost de la Universitat de València.   
b) Elaborar els criteris i mòduls de distribució del pressupost   
c) Elaborar la distribució interna del pressupost, tot considerant com a unitats d'assignació directa dels recursos i d'imputació de despeses tots i cadascun dels Departaments, Centres i Serveis.   
d) Elaborar el procediment per al control de les despeses, inversions i ingressos.   
e) Demanar informació sobre la forma en què s?han produït les despeses.   
f) Informar la liquidació del pressupost.   
g) Informar la concessió amb caràcter individual a membres de la Comunitat Universitària de conceptes retributius distints dels que tinguen caràcter general, en atenció a exigències docents, investigadores i administratives, o a mèrits rellevants.   
h) Qualsevulla altra funció que li siga encomanada pel Rector, la Junta de Govern o aquests Estatuts.   
CAPITOL PRIMER  
Del Patrimoni i dels Recursos Financers  
Article 213  
El patrimoni de la Universitat de València és el constituït pel conjunt de béns i drets de contingut econòmic de què siga titular, i de tots aquells que puga rebre en el futur procedents de persones o entitats públiques o privades.   
La Universitat de València establirà una política de manteniment del patrimoni i d'adequació permanent d'aquest als seus fins i activitats, d'acord amb criteris de reacionalitat, eficàcia i suficiència.   
L'explotació econòmica dels drets de propietat industrial obtinguts per investigacions realitzades amb fons a càrrec del pressupost de la Universitat de València seran de l'exclusiva titularitat d'aquesta sense perjudici de la seua transmissibilitat i dels drets reconeguts als autors en aquest Estatuts.   
La Universitat de València pot apel·lar al crèdits oficial i al privat, d'acord amb la legislació vigent, i gaudirà dels beneficis que la legislació atribueix a les fundacions benèfico-docents.   
Article 214  
La desafectació de béns de domini públic la titularitat dels quals siga assumida per la Universitat de València d'acord amb la legislació vigent, implicarà llur consideració com a béns patrimonials de la Universitat de València o la que en cada cas corresponga.   
Article 215  
El Gerent ha de mantenir actualitzat l'inventari i, a tal efecte, cursarà les ordres corres ponent s, les qual s?hauran d?ésser complimentades per tots els Departament, Centres i Serveis. Durant el primer trimestre de cada any, el Gerent sotmetrà a la Junta de Govern l'aprovació de l'inventari actualitzat al 31 de desembre anterior.   
Correspon a la Junta de Govern, amb l'acord del Consell Social, adoptar les resolucions que es refereixen a la disponibilitat dels béns immobles i, si escau, demanar la desafectació de béns de domini públic   
Article 216  
Per al compliment dels seus fins, els recursos de la Universitat de València són:   
1. Transferències:   
a) La subvenció global fixada anyalment per la Generalitat, en funció del pressupost aportat per la Universitat de València.   
b) Les partides que, destinades a la Universitat de València, con signen en llurs pressuposts les Corporacions Locals i altres institucions públiques o privades.   
2. Taxes i drets:   
a) Les taxes acadèmiques per a estudis que conduesquen a l'obtenció de títols oficials, fixades per la Generalitat.   
b) Les taxes acadèmiques per a estudis no compresos en l'apartat anterior, fixades pel Consell Social.   
c) Les taxes i els drets relatius a certificats, títols i diplomes expedits per la Universitat de València, fixades per la Junta de Govern.   
3. Rendes per activitats universitàries:   
a) El producte de les seues publicacions i d'altres activitats de caràcter onerós.   
b) Els ingressos derivats dels contractes que celebren els Departaments, els Instituts i els professors, per a la realització de treballs de caràcter científic, tècnic o artístic, així com per a la realització de cursos d'especialització.   
c) Els ingressos derivats dels serveis prestats, segons el règim econòmic que fixe la Junta de Govern.   
4. Altres ingressos:   
a) Les rendes, permanents o no, que siguen produïdes pels béns, títols i altres drets de què siga titular la Universitat de València.   
b) El producte de la venda de béns i títols propis i les compensacions originades per l'alienació d'actius fixos.   
c) Els ingressos procedents de les operacions de crèdit que realitze la Universitat de València per al compliment dels seus fins.   
d) Les subvencions, donacions, llegats i ajuts de tot tipus amb què la Universitat de València siga afavorida.   
e) Qualsevol altre tipus d'ingrés no determinat específicament en els punts anteriors.   
CAPITOL SEGON  
Del Pla d?Actuació Plurianual i del Pressupost  
Article 217  
La Universitat de València ha d'establir un pla d'actuació econòmica de caràcter quadriennal i estructurat en programes, el qual ha de ser revisat anualment. Es elaborat pel Gerent en funció dels objectius i les prioritats establertes pels òrgans d'Universitat, informat pel la Comissió Econòmica, aprovat pel la Junta de Govern i tremés al Consell Social per a la seua aprovació definitiva.   
Article 218  
L'activitat econòmica i financera de la Universitat de València es desenvolupa d'acord amb el pressupost d'ingressos i despeses, el qual té un caràcter anual,` públic, únic i equilibrat.   
El projecte de pressupost és elaborat pel Gerent en funció dels objectius i les prioritats establertes pel òrgans d'Universitat, tot tenint en compte les peticions dels diversos Departaments, Centres i Serveis, d'acord amb llurs necessitats. En el projecte de pressupost s'hauran d'incloure les realitzacions del pla plurianual previstes per a tal exercici. La Junta de Govern, oïda la Comissió Econòmica, decidirà en sessió monogràfica remetre al Consell Social el seu acord sobre el projecte de pressupost, per a la seua aprovació. L?autorització efectiva dels crèdits es produirà mitjançant l'aprovació del pressupost, amb les excepcions previstes en la llei.   
Article 219  
El pressupost d'ingressos ha de contenir el detall dels diferents conceptes enumerats en l'article 216 d'aquests Estatuts més els romanents de tresoreria i les compensacions per les exempcions i reduccions en matèria de taxes.   
Article 220  
L'estat de despeses del pressupost s'ha de classificar tot atenent a la separació entre despeses corrents i inversions; hi ha de figurar:   
a) L'import dels deutes exigibles.   
b) Les càrregues de patrimoni.   
c) Els interessos endeutats.   
d) Les indemnitzacions i els costs que se'n deriven.  
e) L'increment del patrimoni propi.   
f) La realització de tota classe d?obres i instal·lacions.  
g) L'adquisició de material científic i equipament en general.   
h) El finançament dels serveis docents, d'investigació, generals, auxiliars i comunitaris.   
i) Despeses de personal. S'hi han d'incloure les plantilles orgàniques del personal docent i investigador, i del personal d'administració i serveis de la Universitat de València, les quals comptaran necessàriament amb els respectius crèdits autoritzats.   
Article 221  
El crèdits tindran la consideració d'ampliables, amb les excepcions previstes en la llei.   
La Junta de Govern pot acordar transferències de crèdit entre els diversos conceptes dels capítols d'operacions corrents i d'operacions de capital.   
Les transferències de despeses corrents a despeses de capital poden ser acordades pel Consell Social. Les transferències de despeses de capital a qualsevol altre capítol poden ser acordades pel Consell Social, prèvia autorització de la Generalitat.   
Article 222  
L'ordenació de despeses i pagaments correspon al Rector. Els Directors de Departament, Directors d'Institut, Degans o Directors de Centre i de Serveis podran disposar d'una quantitat en concepte d'anticipació a justificar, per a gestionar-la autònomament d'acord amb les normes administratives corresponents.   
En allò que concerneix als ingressos i despeses derivats de contractes prevists en aquests Estatuts, el Gerent establirà un procediment d'urgència i agilitat que, sense perjudici del control dels justificants, permeta als Departaments i Instituts de la Universitat de València disposar d'una part d'aquests ingressos per tal d'atendre, en les dates previstes, les despeses de personal i material i el pagament dels serveis exteriors compromesos en els contractes.   
Article 223  
El sistema comptable de la Universitat de València s'ha d'adaptar a les normes establertes amb caràcter general per al sector públic, a l'efecte de la normalització comptable, i s'organitzarà d?acord amb els principis d'un a comptabilitat pressupostària, patrimonial i analítica.   
El Gerent, mitjançant el desenvolupament de les normes indicades, ha d'establir un sistema que permeta:   
a) La diferenciació de les despeses generals i dels costs directes de docència, investigació i serveis comunitaris.   
b) La determinació del cost global de cada Departament, Centre i Servei, tot tractant-los separadament com a unitats d'imputació de despeses.   
Article 224  
La Universitat de València pot subscriure contractes d?obres, serveis i subministraments sempre que, pel seu import, no siguen reservats específicament a l'Estat o a la Generalitat. Així mateix, pot adquirir pel sistema d'adjudicació directa els béns d'equip necessaris per al desenvolupament dels seus programes d'investigació, previ acord favorable del Consell Social.   
CAPITOL TERCER  
De la Contractació de Treballs i Cursos d?Especialització  
Article 225  
1. La contractació de treballs de caràcter científic, tècnic o artístic, i de cursos d'especialització per part de Departaments, Instituts o professors requerirà l'autorització del Rector, excepte en el cas esmentat en l'article 227. En el cas particular que el contracte puga suposar la transferència a entitats privades de la titularitat sobre invencions, dibuixos o models, programes d'ordinador i d'altres resultats que siguen susceptibles d'apropiació, es necessitarà l'aprovació de la Junta de Govern.   
2. Els contractes que han de ser signats pel Rector, o persona en qui delegue, són aquells en què es done almenys algunes de les característiques següents:   
a) Que de llur incompliment, són deriven responsabilitats per a la Universitat de València.   
b) Que superen el marc estricte d'un Departament o Institut.   
c) Que llur import supere la quantitat fixada a aquests efectes per la Junta de Govern.   
d) Que impliquen contractació de personal.   
La delegació de la signatura d'aquests contractes tindrà, per a cada cas, caràcter especial.   
3. Els Directors de Departament o d'Institut, en el marc propi de les activitats d'aquests i sempre que no es done cap de les condicions indicades en el punt anterior, podran signar contractes previ acord favorable del Consell de Departament o Institut.   
4. Els contractes signats pels professors en llur propi nom requeriran, als efectes de compatibilitat entre la dedicació dels professors i les obligacions contingudes en els contractes, la prèvia i expressa conformitat amb els termes del contracte per part del corresponent Consell de Departament o Institut.   
5. Abans de signat un contracte, hom el farà públic per a coneixement de la comunitat universitària durant un període de quinze dies.   
Article 226  
1. A iniciativa del Director d'un Departament o d'un Institut, o d'un o més professors, i amb la presentació de l'oportuna proposta, podrà ser sol·licitada del Rector l'autorització per a la signatura d'un contracte. En tot cas, en aquesta proposta, hom hi haurà d?especificar almenys:   
a) Persones que es comprometen a realitzar el treball.   
b) Institució, entitat o persona amb qui es pretén contractar.   
c) Exposició resumida del treball o curs objecte del contracte, i durada d'aquest.   
d) Memòria econòmica en què hom assenyale el preu pactat, la forma de cobrament i el projecte de pressupost de despeses a generar.   
e) Règim de titularitat, si escau, dels drets de propietat industrial i intel·lectual.   
f) Acord favorable del corresponent Consell de Departament o d'Institut.   
g) Descripció detallada de les obligacions assumides per les parts contractants.   
h) Judici sobre les repercussions que l'execució del contracte comportarà sobre les tasques de les persones participants.   
2. El Rector haurà de respondre a la petició d'autorització, mitjançant resolució motivada, en el termini d'un mes.   
Article 227  
Un o diversos professors podran subscriure contractes autoritzats pel corresponent Consell de Departament o d'Institut, sempre que l'import total a pagar per l'altra part contractant siga líquid i no exedesca els honoraris bruts anuals d'un Catedràtic d'Universitat amb dedicació a temps complot. Aquests contractes seran comunicats al Rector.   
Article 228  
1. La quantitat rebuda per raó d'un contracte s'incorporarà en la seua totalitat al pressupost de la Universitat de València i es distribuirà de la següent manera:   
a) De la quantitat total percebuda, se'n deduiran en primer lloc les despeses, materials o de personal, que la realització del contracte supuse per a la Universitat de València. La Junta de Govern establirà un procediment d'estimació d'aquestes despeses.   
b) De la quantitat restant hom reservarà al personal participant un percentatge que no podrà excedir del 75%.   
c) De la quantitat que reste després de deduir de l'import del contracte les quantitats definides en el apartats a) i b), la Junta de Govern atribuirà al Departament o Institut corresponent un percentatge que no podrà excedir del 90% ni ésser inferior al 60%. El percentatge restant serà destinat a finançar els Departaments o Instituts que no hagen signat cap contracte durant l'any anterior.   
d) En el contracte, s'hi especificarà el percentatge que és definit a l'apartat b), el qual serà establert en funció del nombre de membres del personal docent i investigador que participe en el treball i de la dedicació de cadascun d'aquests al contracte. Així mateix, s'hi especificarà el criteri de distribució, entre ells, de la quantitat corresponent.   
2.- La quantitat rebuda anualment per un professor universitari a càrrec dels contractes a què fan referència aquests Estatuts no podrà superar el màxim establert en la legislació vigent.   
3. El Gerent comprovarà la correcta imputació dels costs derivats de la realització d'un contracte.   
En el supòsit de contractes subscrits amb entitats públiques que gestionen fons d'investigació, el percentatge a què fa referència la lletra b) de l'apartat 1 d'aquest article podrà ser fixat per l'entitat contractant.   
CAPITOL QUART  
De les Retribucions Especials  
Article 229  
La Universitat de València, a proposta de la Junta de Govern i amb l'aprovació preceptiva del Consell Social, podrà concedir, amb caràcter individual, l'assignació d'altres conceptes retributius diferents dels de caràcter general, en atenció a exigències docents, investigadores o administratives, o a mèrits rellevants. Llar concessió haurà de sotmetre's, en la mesura que no ho impedesca la legislació vigent, a les següents exigències:   
a) Informe motivat del Departament, Centre o Servei corresponent, o de la Junta de Govern.   
b) Informe consultiu de les Comissions de Professorat i d'Investigació o de la Comissió de Personal d'Administració i Serveis, segons procedesca.   
c) Acord favorable de la Junta de Govern.   
d) L'expedient, elevat al Consell Social, haurà d'incloure tota la documentació més amunt esmentada.   
e) Acord favorable del Consell Social.   
Article 230  
1. La Universitat de València, en la mesura que la legislació vigent ho autoritze i que els seus recursos pressupostaris ho permeten, potenciarà, amb la participació i col·laboració del personal docent i investigador i del personal d'administració i serveis, el mecanismes de la Seguretat Social complementària.   
2. La Universitat de València defensarà el nivell retributiu de tot el personal jubilat, docent i d'administració i serveis, perquè s'aproxime en la major mesura possible al que posseïa en el moment immediatament anterior a la seua jubilació.   
Article 231  
Els membres de la comunitat universitària que, amb llurs treballs d'investigació, hagen contribuït a l'obtenció de drets de propietat industrial, dels quals resulte titular la Universitat de València, tindran dret a participar en el resultats obtinguts en la forma que determine la Junta de Govern, i serà almenys d'un 50% dels ingressos percebuts per la Universitat de València per aquests conceptes.   
TITOL SISE  
De les Garanties Jurídiques  
CAPITOL PRIMER  
De les Garanties Generals  
Article 232  
El règim de convocatòria i confecció de l'ordre del dia dels òrgans col·legiats prevists en aquests Estatuts haurà de regular-se en el Reglament de Règim Intern corresponent.   
Hom garantirà, en tot cas, que la convocatòria siga cursada amb inclusió de l'ordre del dia detallat i amb una antelació de 48 hores, tret dels casos de convocatòries excepcionals.   
Les convocatòries excepcionals només seran vàlides si, constituït l?òrgan en sessió, es acceptat tal caràcter extraordinari per la majoria absoluta dels seus membres.   
Article 233  
Hom entendrà vàlidament constituït un òrgan col·legiat quan concórreguen, en la primera convocatòria, la meitat més un dels seus membres.   
En la segona convocatòria bastarà, per a la seua constitució vàlida, amb la presència d'un terç dels seus membres, i com a mínim tres.   
Hom prendrà els acords, tret de disposició contrària d'aquests Estatuts o del règim reglamentari de l?òrgan, per majoria absoluta del presents.   
Article 234  
Totes les resolucions i acords dels òrgans col·legiats, de les Comissions i Tribunals prevists en aquests Estatuts, hauran de figurar per escrit i podran ser consultats per qualsevol membre de la comunitat universitària.   
Aquests acords i resolucions hauran de ser raonats i llur text serà dipositat en la secretaria corresponent.   
Article 235  
La Junta Electoral a què es refereixen els articles 100 i 116 d'aquests Estatuts actua com a òrgan de supervisió i recurs ordinari en els assumptes concernents als corresponents processos electorals.   
CAPITOL SEGON  
Dels Recursos Administratius  
Article 236  
1. Les resolucions dels Administradors dels Centres en matèries referents a la gestió específica del Centre són recurribles davant el Degà o Director.   
2. Les resolucions dels Vice-degans o Vice-directors i dels Secretari del Centre són recurribles davant el Degà o Director.   
3. Les resolucions dels Degans de Facultat, dels Directors d'Escola Tècnica Superior, Estola Universitària, Col·legi Universitari, Departament, Institut i Servei són recurribles davant el Rector.   
4. Els acords de les Juntes de Centre, Consells d'Institut i Consells de Departament són recurribles davant la Junta de Govern.   
5. Les resolucions dels Vice-rectors i del Secretari General són recurribles davant el Rector.   
6. Les resolucions del Gerent i dels Administradors dels Centres, tret del supòsit del punt 1 d'aquest article, són recurribles davant el Rector.   
7. Les resolucions o els acords dels òrgans universitaris no esmentats en els punts anteriors d'aquest article, són recurribles, en darrera instància, davant el Rector.   
8. Les resolucions del Rector i els acords del Claustre, de la Junta de Govern i del Consell Social esgoten la via administrativa i podran ser impugnats directament davant la jurisdicció contencioso-administrativa, sense perjudici de la interposició facultativa del recurs de reposició.   
CAPITOL TERCER  
Del Tribunal de Greuges  
Article 237  
El Tribunal de Greuges és facultat per a admetre qualsevol queixa o reclamació que hom hi presente, en la qual hom denuncie l?incompliment de la legalitat o qualsevol perjudici dels interessos legítims del denunciant en les seues relacions amb la Universitat de València, encara que no hi haja una infracció estricta de la legalitat.   
Article 238  
El Tribunal de Greuges, en el desenvolupament de les seues funcions, podrà:   
a) Exigir, a iniciativa pròpia o a instància de la part interessada, tota la informació que considere oportuna per al compliment del seus fins.   
b) Elevar informes al Claustre i, si escau, propostes de reparació de danys estimats.   
c) Gestionar davant els òrgans competents la correcció dels defectes observats en llur funcionament.   
d) Requerir de l?òrgan universitari competent la satisfacció de l'oportú «interés legítim».   
e) Proposar al Claustre un vot de censura contra l?òrgan o autoritat que, malgrat els requeriments, no rectifique la seua conducta.   
Article 239  
El Tribunal de Greuges es compon de cinc membres:   
a) El President, elegit pel conjunt dels claustrals.   
b) Un membre elegit pels professors claustrals funcionaris dels cossos docents.   
c) Un membre elegit pel personal docent i investigador contractat claustral.   
d) Un membre elegit pels estudiants claustrals.   
e) Un membre elegit pel personal d'administració i serveis claustral.   
Un reglament aprovat pel Claustre regularà el funcionament del Tribunal, els seus mitjans materials i la durada del mandat, que no podrà excedir els quatre anys. Les decisions del Tribunal de Greuges seran adoptades per majoria de vots dels assistents a les reunions, i el vot qualificat del President resoldrà possibles empats.   
Tots els membres seran elegits per una majoria de 2/3 dels assistents corresponents.   
CAPITOL QUART  
De l?Assessoria Jurídica  
Article 240  
L'Assessoria Jurídica es configura com una unitat d'assistència i d'assessorament de tots els òrgans de govern i de representació, i del Tribunal de Greuges.   
L'actuació de l'Assessoria Jurídica es produeix a instàncies dels esmentats òrgans i Tribunal, i amb les competències i funcions que, d'acord amb la seua naturalesa, li siguen assignades per la Junta de Govern.   
TITOL SETE  
De la Modificació dels Estatuts  
Article 241  
La modificació d'aquests Estatuts requerirà l'acord del Claustre i s'hi haurà d'observar el procediment previst de convocatòria i publicitat.   
Article 242  
Podran proposar la modificació d'aquests Estatuts:   
1. El Rector.   
2. La Junta de Govern.   
3. El 10% dels membres del Claustre.   
4. La majoria absoluta dels membres d'un dels grups de claustrals de l'article 99.   
Article 243  
La proposta de modificació es presentarà mitjançant un escrit dirigit a la Mesa del Claustre i, junt al nou text proposat, s'hi acompanyarà una justificació de la seva oportunitat i finalitat.   
El text s'haurà de difondre en tota la comunitat universitària en el termini de deu dies a partir de la recepció.   
Article 244  
El text proposat passarà a dictamen de la Comissió d'Estatuts del Claustre, la qual decidirà per majoria la seua opinió respecte a la proposta. El dictamen de la Comissió contindrà, si escau, un text alternatiu. Aquest dictamen haurà d?emetre en un termini de trenta dies i serà distribuït a la comunitat universitària.   
Article 245  
El Claustre serà convocat en la mateixa data de la distribució del dictamen de la Comissió d'Estatuts, amb una antelació mínima de quinze dies a la data de la celebració.   
Per a la modificació dels Estatuts caldrà el vot favorable de la majoria absoluta dels membres del Claustre. Si la proposta de modificació és rebutjada, els proposats no podran exercir novament aquesta iniciativa durant el mateix curs acadèmic.   
DISPOSICIONS ADDICIONALS   
Primera   
U. En les eleccions als òrgans prevists en aquests Estatuts, s'hi hauran d'observar les següents normes:   
a) L'aplicació del càlcul dels percentatges serà feta per excés.   
b) Els col·legis electorals seran únics per estaments i, si escau, per Centres i Serveis, sense perjudici de les especificats que, quant al nombre i condició dels representats a elegir, fixen aquest Estatuts o els reglaments corresponents.   
c) Les eleccions seran de caràcter lliure, personal, directa i secret.   
d) El nombre màxim de noms que figure en cada papereta serà de 2/3, o el nombre natural més pròxim, del total de representants a elegir. En el cas de personal docent i investigador aquests 2/3 es distribuiran proporcionalment al nombre de representants funcionaris i no-funcionar i s que s'han d?elegir. El procediment esmentat no serà aplicable en les eleccions dels representants dels estudiants a les Juntes de Centre, al Claustre i a l'Assemblea General d'Estudiants que es regiran pel sistema de llistes tancades i repartiment proporcional de vots pel procediment del residu major.   
Dos. La resta d'eleccions que es realitzen en aplicació d'aquests Estatuts es regiran per allò que hi siga previst i, suplementàriament, per les normes contingudes als reglaments corresponents i per les que puga dictar la Junta de Govern.   
En allò que els siga aplicable serà vàlid el que disposa l?apartat anterior d'aquesta disposició.   
Segona  
Els Centres adscrits no tenen representació en els òrgans de govern i representació de la Universitat de València.   
Tercera  
Per a la contractació de personal Tècnic especialitzat que haja de desenvolupar tasques específiques d'un Institut o d'un Servei, la Junta de Govern designarà l'oportuna Comissió de Contractació que s'atindrà en allò que li siga aplicable, a l'article 171.   
Per a la contractació de la resta del personal Tècnic especialitzat seran aplicables els articles 190 i 194.   
Quarta  
Les funcions docents o investigadores i les funcions d'administració i serveis no podran, en cap cas, exercir-se alhora, llevat de declaració de compatibilitat expressa del Rector, oïda la Junta de Govern, d'acord amb la legislació vigent.   
DISPOSICIONS TRANSITORIES  
Primera  
En el termini de divuit mesos des del primer dia lectiu posterior a l'entrada en vigor d'aquests Estatuts, la retolació que sobre qualsevol suport físic figure a les instal·lacions de la Universitat de València ha d'ésser en la llengua pròpia d'aquesta.   
Segona  
En el moment de l'entrada en vigor d'aquests Estatuts, les Facultats, Escoles Universitàries, Col·legis Universitaris, Instituts Universitaris i Col·legis Majors existents en la Universitat de València són els que hom relaciona a l'Annex I.   
Tercera  
En el moment de l'entrada en vigor d'aquests Estatuts, les Escoles, Col·legis i Instituts Universitaris, i els Col·legis Majors adscrits a la Universitat de València són els que hom relaciona a l'Annex II.   
Quarta  
U. A partir del primer dia lectiu posterior a l'entrada en vigor d'aquests Estatuts, la reordenació dels departaments existents a la Universitat de València, per tal d'adequar-los a allò que és previst en el Capítol Primer del Títol Primer, haurà de fer-se en un termini màxim d'un any, tot seguint el procediment que s'hi indica.   
En tot cas, serà preceptiu que la Junta de Govern realitze una distribució de les disciplines per àrees de coneixement i per Departaments, així com una assignació de les càrregues docents a cada Departament, oïts els interessats, els Departaments i els Centres.   
Qualsevol menció que en aquests Estatuts hom fa als Departaments es refereix als constituïts d'acord amb aquests Estatuts.   
Dos. En la creació dels nous Departaments, a l'efecte de l'article 19, s'hi computaran tots els professors, segons llur dedicació, excepte els professors ajudants no-doctors. Aquesta equiparació es mantindrà fins al 30 de setembre de 1987, tant a l'efecte de constitució com al de permanència.   
Cinquena  
En el termini de tres mesos des del primer dia lectiu posterior a l'entrada en vigor d'aquests Estatuts, cada Centre procedirà a l'elecció d'una Junta Provisional de Centre. Aquesta Junta elegirà un Degà o Director en el termini d'un mes i elaborarà el Reglament de Règim Intern del Centre en un termini màxim de sis mesos des de la seua constitució. Així mateix, exercirà les funcions atribuïdes per aquests Estatuts a les Juntes de Centre.   
La composició i forma d'elecció de la Junta Provisional de Centre es regirà per allò que disposen l'article 40 i la disposició addicional primera d'aquests Estatuts, llevat de la inclusió dels Directors de Departament o de Secció Departamental adscrita al Centre en el 60% corresponent al personal docent i investigador del Centre.   
El nombre total de membres de la Junta Provisional de Centre serà de 20 quan el nombre total de personal docent i investigador del centre siga menor o igual a 50, i del 40% de l'esmentat nombre total de personal docent i investigador quan aquest supere els 50 membres.   
Si, passat un any des del primer dia lectiu posterior a l'entrada en vigor d'aquests Estatuts, el Centre no ha presentat el seu Reglament de Règim Intern, la Junta de govern procedirà a dictar-ne un.   
Sisena  
Les actuals Escoles i Col·legis Universitaris adscrits disposaran d'un any a partir del primer dia lectiu posterior a l'entrada en vigor d'aquests Estatuts per a adequar llur situació a allò que és establert en els articles 47 al 51. Transcorregut aquest termini sense haver sol·licitat l'aprovació de les modificacions necessàries, la Universitat de València denunciarà el conveni.   
Setena  
U. Els Instituts actuals disposaran d'un termini d'un any, a partir del primer dia lectiu posterior a l'entrada en vigor dels Estatuts, per a iniciar el procediment de transformació en Instituts Universitaris segons aquesta reglamentació.   
Dos. El procediment s'iniciarà a instància del Director de l'actual Institut, que elevarà a la Junta de Govern la documentació indicada en l'article 55, així com una Memòria que contindrà necessàriament les següents dades:   
a) Data de creació del Centre.   
b) Estructura interna, òrgans, funcions i composició.   
c) Objectius i personal.   
d) Règim econòmic.   
e) Activitats de tot tipus desenvolupades pel Centre des que va ser creat.   
Tres. L'expedient, una vegada aprovat per la Junta de Govern, i amb l'informe del Consell d'Universitats, serà elevat a la Generalitat, que en darrera instància aprovarà o no la creació de l'Institut sol·licitat.   
Vuitena  
La Junta de Govern disposarà d'un termini d'un any a partir del primer dia lectiu posterior a l'entrada en vigor d'aquests Estatuts per a transferir les funcions actuals i els mitjans materials i personals adscrits de l'Institut de Ciències de l'Educació al Servei de Formació Permanent i al de Normalització Lingüística.   
Novena  
El Col·legi Major «Lluís Vives» haurà de presentar, en el termini d'un any des del primer dia lectiu posterior a l'entrada en vigor d'aquests Estatuts, un projecte d'Estatuts del Col·legi Major, per a la seua aprovació segons allò que disposa l'article 66. Mentre no siguen aprovats els nous Estatuts del Col·legi, aquest es regirà pels ja existents, que tindran caràcter provisional.   
Desena  
En el termini de sis mesos des del primer dia lectiu posterior a l'entrada en vigor d'aquests Estatuts, la Junta de Govern haurà d'elaborar les bases que regularan els Col·legis Majors adscrits a la Universitat de València, les quals seran tramases al Claustre per a llur aprovació. Els Col·legis Majors que no siguen de fundació directa de la Universitat de València, però que estiguen reconeguts per aquesta en la data d'entrada en vigor d'aquests Estatuts, disposaran d'un termini de sis mesos a partir de l'aprovació pel Claustre de les esmentades bases que a ajustar-se a aquestes i als principis generals que informen aquests Estatuts.   
Depassat aquest termini sense que s'haja presentat la sol·licitud d'un nou conveni, perdran llur condició de Col·legi Major adscrit a la Universitat de València.   
Onzena  
Per tal de millorar la conservació dels fons i llur disponibilitat permanent, els fons bibliogràfics i documentals propietat de la Universitat de València i dipositats en qualsevulla de les seues dependències seran desats en les corresponents Unitats d'Informació Bibliogràfica, a mesura que aquestes es doten de la infrastructura adequada a judici de la Junta de la Unitat corresponent.   
Dotzena  
En el termini màxim de tres mesos des del primer dia lectiu posterior a l'entrada en vigor d'aquests Estatuts, la Junta de Govern elaborarà una relació provisional de les Unitats d'Informació Bibliogràfica, tenint en compte allò que aquests Estatuts estableixen respecte a aquesta qüestió. A partir d'aquesta relació i en el termini màxim de tres mesos es constituiran les Juntes de les corresponents Unitats.   
Tretzena  
En el termini de sis mesos des del primer dia lectiu posterior a l'entrada en vigor d'aquests Estatuts, es procedirà a la redistribució i a la tramitació de la corresponent reclassificació del personal d'administració i serveis per tal d'adequar-lo a l'estructura prevista en aquests Estatuts, amb les dotacions pressupostàries necessàries. A tal efecte, seran creades les escales i categories previstes en aquests Estatuts i en els corresponents convenis col·lectius.   
Catorzena  
A partir del primer dia lectiu posterior a l'entrada en vigor d'aquests Estatuts, tots els Centres i Serveis que hagen d'adequar llur estructura a allò que disposen aquests Estatuts, tindran el termini d'un any per a dur-ho a terme, sense perjudici de les disposicions específiques d'aquests Estatuts.   
Quinzena  
U. El Personal de l'Hospital Clínic continuarà vinculat laboralment a la Universitat de València mentre no es produesca la integració d'aquest Hospital en la xarxa general hospitalària i la consegüent vinculació contractual directa de l'esmentat personal amb l'organisme corresponent.   
Per a tenir funcions docents universitàries, el personal de l'Hospital Clínic s'haurà d'ajustar a allò que és previst al Capítol Primer del Títol Quart d'aquests Estatuts.   
Dos. Hom constituirà una Comissió que s'encarregue de preparar la integració de l?Hospital Clínic a la xarxa general hospitalària i que estudie les modalitats més idònies de relació d'aquest Hospital amb la Universitat de València. En aquesta Comissió participaran especialment, i de forma Paritària, el personal laboral de l'Hospital Clínic i el de la Facultat de Medicina.   
Tres. La Universitat de València es compromet a defensor en la negociació d'aquesta integració que l'organisme al qual s'integre l'Hospital Clínic el dote, en un temps determinat, de condicions materials i organitzatives al mateix nivell, com a mínim, que les dels Hospitals Regionals, tot assimilant el personal laboral de l'Hospital Clínic al mateix règim jurídic que el dels treballadors de l'organisme al qual s'integre, comptant amb la dotació actual de plantilla i respectant-ne els drets adquirits.   
Setzena  
Fins que no es produesca la integració de l'Hospital Clínic en la xarxa general hospitalària i la consegüent separació orgànica de la Universitat de València, en la composició dels òrgans que a continuació s'esmenten, s'hi haurà de tenir en compte el següent:   
1. Als Consells dels Departaments adscrits a la Facultat de Medicina hi haurà una representació del personal laboral de l'Hospital Clínic adscrit al Departament, equivalent al 10% del total dels membres del Consell.   
2. A les Juntes Permanents dels Departaments adscrits a la Facultat de Medicina hi haurà un representant del personal laboral de l'Hospital Clínic adscrit al Departament.   
3. A la Junta de la Facultat de Medicina hi haurà una representació del personal de l'Hospital Clínic equivalent al 2% dels membres de la Junta, que s'afegirà a la composició determinada per l'article 40. Així mateix, hi haurà una representació del personal laboral de l'Hospital Clínic a les comissions que es puguen crear a la Facultat de Medicina.   
4. Al Claustre hi haurà una representació del personal laboral de l'Hospital Clínic equivalent al 2% dels membres del Claustre, amb la qual cosa la representació dels estudiants serà del 26% i la del personal d'administració i serveis del 10%.   
5. A la Junta de Govern hi haurà un representant del personal laboral de l'Hospital Clínic, elegit per i entre els claustrals corresponents.   
6. A les Comissions previstes en l'article 129 hi haurà, si escau, un representant del personal laboral de l'Hospital Clínic.   
Dissetena  
L'Hospital General de València, que actualment té la condició d'hospital associat a la Universitat de València mitjançant el conveni subscrit amb la Diputació Provincial de València, disposarà d'un any a partir del primer dia lectiu posterior a l'entrada en vigor d'aquests Estatuts per a sol·licitar la condició d'Hospital Universitari segons allò que és establert en l'article 97 d'aquests Estatuts.   
Divuitena  
A partir del primer dia lectiu posterior a l'entrada en vigor d'aquests Estatuts, i en el termini màxim de sis mesos, es constituirà el Claustre. Una vegada constituït el Claustre, es convocarà l'elecció de Rector en el termini d'un mes.   
Dinovena  
En el termini de sis mesos a partir del primer dia lectiu posterior a l'entrada en vigor d'aquests Estatuts, es constituirà la Junta de Govern, d'acord amb allò que és previst en l'article 107 i en la disposició addicional primera.   
Vintena  
A partir del primer dia lectiu posterior a l'entrada en vigor d'aquests Estatuts, i durant un període de quatre anys, les tesis de llicenciatura aprovades anteriorment o que s'aproven en aqueix termini, llevat d'alguna disposició superior contrària, comptaran com un treball d'investigació a avaluar en crèdits dins el programa de doctorat en què es matricule l'autor de la tesi de llicenciatura.   
Vint-i-unena  
En el termini d'un any des del primer dia lectiu posterior a l'entrada en vigor d'aquests Estatuts, la Junta de Govern aprovarà els procediments d'avaluació de la docència a què fa referència l'article 174.   
Vint-i-dosena  
A partir del primer dia lectiu posterior a l'entrada en vigor d'aquests Estatuts i fins que el Consell Social, previ informe del Consell d'Universitats, regule la permanència dels estudiants a la Universitat de València, el Rector podrà concedir les convocatòries de gràcia necessàries a fi que cap estudiant no perda la seua condició com a tal a la Universitat de València.   
Vint-i-tresena  
Els Mestres de Laboratori contractats en funcions de Professors de Pràctiques en les Escoles Universitàries i que romanguen en aqueixa situació a l'entrada en vigor d'aquests Estatuts continuaran en la mateixa situació fins a la finalització de llurs contractes.   
En les àrees de coneixement on és suficient el títol de Diplomat Arquitecte Tècnic o Enginyer Tècnic per a concursar a places de Professor Titular d'Escola Universitària, els Mestres de Laboratori podran optar sia per continuar com a tals fins a la finalització de llurs contractes, sia per ser contractats com a Ajudants d'Escola Universitària.   
Vint-i-quatrena  
U. Per tal de facilitar l'aplicació d?allò que és preceptuat al punt 2 de la transitòria desena de la Llei de Reforma Universitària, la Universitat de València procedirà, seguint la tramitació prevista en aquests Estatuts, a l'adequació de plantilles del professorat no numerari, en la forma que aquesta Disposició preveu.   
Dos. Els Professors contractats de la Universitat de València -Catedràtics, Agregats, Adjunts, Col·laboradors, Ajudants i Encarregats de Curs- que a l'entrada en vigor d'aquests Estatuts posseesquen el títol de Doctor, continuaran integrats a la Universitat de València contractats per aquesta com a professors doctors, sense perjudici de l'obtenció de la condició de funcionari de l'Estat en els concursos a què fan referència els articles 35 al 37 de la Llei de Reforma Universitària i els articles 167 i 168 d'aquests Estatuts; a aquests efectes, la Universitat de València crearà les places dels cossos docents oportuns en les àrees corresponents.   
Tres. Els professors contractats no doctors -Agregats, Col·laboradors, Ajudants i Encarregats de Curs- que, a l'entrada en vigor d'aquests Estatuts, ho siguen de la Universitat de València hi continuaran integrats contractats per aquesta com a professors no doctors, sense perjudici de l'obtenció de la condició de funcionari de l'Estat en els concursos a què fa referència l'article 35 de la Llei de Reforma Universitària i els articles 167 i 168 d'aquests Estatuts: a aquests efectes, la Universitat de València crearà les places dels cossos docents oportuns en les àrees corresponents.   
Quatre. Els professors contractats a qui es refereix el punt dos d'aquesta Disposició Transitòria gaudiran, en l'àmbit d'aplicació d'aquests Estatuts, dels mateixos drets, llevat d'aquells inherents a la condició de funcionari de l'Estat, que els Professors Titulars d'Universitat amb dedicació a temps complot, i es sotmetran a les mateixes obligacions.   
Cinc. Els professors contractats a qui es refereix el punt tres d'aquesta Disposició Transitòria gaudiran, en l?àmbit d'aplicació d'aquests Estatuts, dels mateixos drets, llevat d?aquells inherents a la condició de funcionari de l'Estat, que els Professors Titulars d'Escola Universitària, amb dedicació a temps complot, i es sotmetran a les mateixes obligacions.   
Sis. Els professors contractats a qui es refereix el punt tres d'aquesta Disposició Transitòria seran contractats per la Universitat de València en la forma prevista al punt dos, a partir del moment que obtinguen el títol de Doctor i previ l'informe favorable de la Comissió d'Avaluació.   
Set. Els contractes prevists als punts dos i tres seran amb dedicació a temps complot.   
Vuit. Els professors contractats -Catedràtics, Agregats, Adjunts, Col·laboradors, Ajudants i Encarregats de Curs- que, a l'entrada en vigor d'aquests Estatuts, ho siguen de la Universitat de València i no assumesquen la dedicació a temps complot, podran continuar contractats com a Professors Encarregats de Curs, amb un únic règim de dedicació a temps parcial.   
Nou. Els professors interins de la Universitat de València que deixen de ser interins continuaran integrats a la Universitat de València, contractats per aquesta en els termes prevists als punts dos i quatre o tres i cinc, segons la titulació que posseesquen a l'entrada en vigor d'aquests Estatuts, o en la forma prevista al punt vuit en cas que no assumesquen la dedicació a temps complot.   
Deu. Els contractes prevists als punts dos, tres i vuit tindran vigència des del primer dia de gener de l'any 1986 i en els terminis que s'aplique el punt 2 de la disposició transitòria desena de la Llei de Reforma Universitària.   
Vint-i-cinquena.   
La Universitat de València crearà seguint la tramitació prevista en aquests Estatuts les places oportunes d'Ajudants en les àrees corresponents per tal que mitjançant els corresponents concursos tinguen la possibilitat de ser contractats els becaris de Formació de Personal Investigador, que ho siguen en el moment de l'entrada en vigor d'aquests Estatuts i que obtinguen el títol de Doctor abans de la finalització de llur beca o durant els dos anys posteriors a partir del primer dia lectiu posterior a l'entrada en vigor d'aquests Estatuts. Així mateix, la Universitat de València crearà seguint la tramitació prevista en aquests Estatuts les places oportunes en les àrees corresponents per tal que mitjançant els corresponents concursos tinguen la possibilitat de ser contractats a aquells doctors que havent estat professors o becaris de Formació de Personal Investigador a la Universitat de València complesquen, abans dels dos anys següents al primer dia lectiu posterior a l'entrada en vigor d'aquests Estatuts, una permanència de dos anys en alguna universitat o centre d'investigació estranger. A tal efecte, i sense perjudici de la disposició transitòria anterior, la Universitat de València gestionarà davant els poders públics les assignacions necessàries per a dur a terme aquesta disposició.   
Vint-i-sisena  
En el moment de l'entrada en vigor d'aquests Estatuts, els professors funcionaris amb dedicació exclusiva passaran al règim de dedicació a temps complot. Els qui tinguessen uns altres tipus de dedicació podran acollir-se provisionalment al règim de dedicació a temps parcial durant un termini de dos anys, durant el qual en podran gestionar la concessió definitiva.   
Vint-i-setena  
En el termini de tres mesos des del primer dia lectiu posterior a l'entrada en vigor d'aquests Estatuts, els estudiants claustrals de cada Centre han de convocar la constitució de la primera Assemblea de Representants de cadascun dels Centres.   
Vint-i-vuitena  
En el termini de cinc mesos des del primer dia lectiu posterior a l'entrada en vigor d'aquests Estatuts, els estudiants membres de la Junta de Govern han de convocar la constitució de la primera Assemblea General d'Estudiants.  
Vint-i-novena  
Els funcionaris destinats a la Universitat de València pertanyents a les Escales de Tècnics de Gestió d'Organismes Autònoms, a l'Escala Administrativa d'Organismes Autònoms, a l'Escala Auxiliar d'Arxius, Biblioteques i Museus dels Organismes Autònoms del Ministeri d'Educació i Ciència, a l'Escala Auxiliar d'Organismes Autònoms i a l'Escala Subalterna d'Organismes Autònoms, s'integren en les escales equivalents de la Universitat de València, en situació de servei actiu. Aquests funcionaris mantenen, respecte a llurs escales d'origen, tots els drets que hi tindrien en cas de trabar-se en situació de servei actiu.   
Trentena  
L'Escala Subalterna de la Universitat de València és declarada a extingir. Els crèdits procedents de les vacants produïdes en aquesta Escala s'incorporaran als corresponents de la plantilla de personal laboral.   
Trenta-unena  
L'Escala d'Auxiliars d'Arxius, Biblioteques i Museus de la Universitat de València és declarada a extingir. En l'Escala d'Ajudants d'Arxius, Biblioteques i Museus de la Universitat de València, s'hi integren tots els funcionaris de l'Escala d'Auxiliars d'Arxius, Biblioteques i Museus de la Universitat de València que reunesquen els requisits i superen les proves que, si escau, establesca la Universitat de València.   
Trenta-dosena  
En el termini de sis mesos des del primer dia lectiu posterior a l'entrada en vigor d'aquests Estatuts, la Universitat de València convocarà la provisió, mitjançant concurs-oposició, de totes les places de funcionaris d'administració i serveis que a l'entrada en vigor d'aquests Estatuts eren ocupades per personal amb contracte administratiu de col·laboració temporal. En aquests concursos hom valorarà positivament els serveis efectius prestats per aquest personal.   
Trenta-tresena  
Fins a la regulació de l'acció sindical dins de l'Administració Pública, les eleccions sindicals i el funcionament dels Comitès Sindicals que en resulten es regiran per la normativa laboral.   
Trenta-quatrena   
El règim d?elaboració i aprovació del pressupost previst en aquests Estatuts no entrarà en vigor fins que es troben constituïts, d'acord amb aquests Estatuts, els òrgans que han d'intervenir en l'esmentada elaboració, sense perjudici d?allò disposat en la legislació vigent.   
Trenta-cinquena  
En el termini d'un any a partir de la primera constitució del Claustre, hom elaborarà els Reglaments Generals que sén prevists en aquests Estatuts.   
DISPOSICIO FINAL  
Aquests Estatuts entraran en vigor l'endemà d'ésser publicats al Diari Oficial de la Generalitat Valenciana   
ANNEX I  
- FACULTAT DE CIENCIES BIOLOGIQUES  
- FACULTAT DE CIENCIES ECONOMIQUES I EMPRESARIALS   
- FACULTAT DE CIENCIES FISIQUES  
- FACULTAT DE CIENCIES MATEMATIQUES  
- FACULTAT DE CIENCIES QUIMIQUES   
- FACULTAT DE DRET  
- FACULTAT DE FARMACIA  
- FACULTAT DE FILOLOGIA  
- FACULTAT DE FILOSOFIA I CIENCIES DE L'EDUCACIO   
- FACULTAT DE GEOGRAFIA I HISTORIA  
- FACULTAT DE MEDICINA  
- FACULTAT DE PSICOLOGIA  
- ESCOLA UNIVERSITARIA D'ESTUDIS EMPRESARIALS  
- ESCOLA UNIVERSITARIA DE FISIOTERAPIA  
- ESCOLA UNIVERSITARIA DE FORMACIO DEL PROFESSORAT D'EGB (Castelló)   
- ESCOLA UNIVERSITARIA DE FORMACIO DEL PROFESSORAT D'EGB (València)   
- ESCOLA UNIVERSITARIA D'INFERMERIA  
- COL·LEGI UNIVERSITARI DE CASTELLO  
- ESCOLA D'INVESTIGACIO OPERATIVA  
- INSTITUT D'ANALISI I ESTUDI DE LA GESTIO EMPRESARIAL   
- INSTITUT DE CIENCIES DE L'EDUCACIO  
- INSTITUT DE CREATIVITAT I INNOVACIONS  
- INSTITUT DE CRIMINOLOGIA   
- INSTITUT DE FILOLOGIA VALENCIANA  
- INSTITUT DE LOGICA I METODOLOGIA  
- INSTITUT DE PSICOLOGIA EVOLUTIVA   
- INSTITUT DE QUIMICA TECNICA (TECNOLOGIA CERAMICA)   
- INSTITUT SHAKESPEARE  
- INSTITUT VALENCIA DE DESENVOLUPAMENT COL·LEGI MAJOR «LLUIS VIVES»  
ANNEX II  
- ESCOLA UNIVERSITARIA DE FORMACIO DEL PROFESSORAT D'EGB «E DETAN IA», DE GODELLA.   
- ESCOLA UNIVERSITARIA D'INFERMERIA DE LA CIUTAT SANITARIA DE LA SEGURETAT SOCIAL «LA FE», DE VALENCIA.   
- ESCOLA UNIVERSITARIA D'INFERMERIA DE L'HOSPITAL GENERAL DE VALENCIA.   
- ESCOLA UNIVERSITARIA D'INFERMERIA «NUESTRA SEÑORA DE LOS DESAMPARADOS», DE VALENCIA.   
- ESCOLA UNIVERSITARIA D'INFERMERIA DE LA RESIDENCIA SANITARIA DE LA SEGURETAT SOCIAL «SAGRADO CORAZON», DE CASTELLO.   
- COL·LEGI UNIVERSITARI «SAN PABLO», DE MONTCADA.  
- INSTITUT UNIVERSITARI DE FISICA CORPUSCULAR.   
- INSTITUT UNIVERSITARI D'INVESTIGACIO CITOLOGICA.  
- COL·LEGI MAJOR «ALAMEDA», DE VALENCIA.  
- COL·LEGI MAJOR «ALBALAT», DE VALENCIA.   
- COL·LEGI MAJOR «AUSIAS MARCH», DE VALENCIA.  
- COL·LEGI MAJOR «JUAN XXIII», DE VALENCIA.   
- COL·LEGI MAJOR «LA ASUNCION», DE VALENCIA.  
- COL·LEGI MAJOR «LA CONCEPCION", DE VALENCIA.  
- COL·LEGI MAJOR «LA PAZ», DE VALENCIA.   
- COL·LEGI MAJOR «MARIA REPARADORA», DE VALENCIA.   
- COL·LEGI MAJOR «SAN FRANCISCO JAVIER», DE VALENCIA.   
- COL·LEGI MAJOR «SAN JUAN DE RIBERA», DE BURJASSOT.   
- COL·LEGI MAJOR «SANTA MARIA», DE VALENCIA.  
- COL·LEGI MAJOR «SANTIAGO APOSTOL», DE VALENCIA.  
- COL·LEGI MAJOR «SAOMAR», DE VALENCIA.


Còpia Permalink ELI